text:
Cead do thuath-thonn far Leòdhais
Thug Riaghaltas na h-Alba làn-chead do thuath-thonn 40MW far iar-thuath Leòdhais.
Chruthaicheadh an sgeama gu leòr chumhachd airson faisg air 30,000 dachaigh.
Thuirt a' chompanaidh Aquamarine Power gun tòisich iad a' cur innealan Oyster an sàs nuair a bhios ceangal ris a' Ghriod Nàiseanta ann.
Tha iad an dòchas eadar 40 is 50 inneal a stèidheachadh mun chosta aig Lag na Grèine faisg air Borgh.
Chuir Comhairle nan Eilean Siar fàilte air an naidheachd.
Lewis Wave Power
Dheadh a' phròiseict a thoirt gu ìre le companaidh a bhuineas do Aquamarine Power, Lewis Wave Power Limited.
Thug Comhairle nan Eilean Siar cead an-uiridh airson ionad chumhachd air tìr a bhios ceangailte ris an tuath-thonn.
2017
Ach, dh'innis SSE an t-seachdain a chaidh nach urrainn dhaibh càbal eadar na h-eileanan is Tìr Mòr a chur an gnìomh gu co-dhiù 2017.
Bha dòchas ann gun deadh càbal luach £705m a chur fon mhuir ann an 2015 agus an uair sin 2016.


c: text/html

text:
Dragh mu dialysis an Cinn Tìre
Tha luchd-iomairt ann an Ceann Loch Chille Chiarain air NHS na Gàidhealtachd a chàineadh a thaobh oidhirp gus aonad dialysis a stèidheachadh ann an ospadal a' bhaile.
Tha triùir sa bhaile an-dràsta a tha feumach air dialysis is feumaidh iad siubhail gu ruige Alexandria airson cùram fhaighinn.
Dh'aontaich am Bòrd-Slàinte an-uiridh aonad a chur air dòigh ann an Ceann Loch Chille Chiarain ann an co-bhann ris a' choimhearsnachd.
Dh'iarr iad air a' choimhearsnachd cuibhrean den airgead a bhiodh a dhìth a thogail.
Tha a' bhuidheann-iomairt ionadail ag ràdh gun robhas a' sùileachadh an toiseach gun togadh iad £38,000.
Thuirt iad gun deach an t-suim sin suas is gu bheilear a-nise ag iarraidh £111,000 bhuapa.
"Feargach"
"Tha na buill againn feargach gun do thill iad thugainn airson airgead a bharrachd", thuirt cathraiche na h-iomairt coimhearsneachd, an comhairliche Dòmhnall Kelly.
"Gus an tig tairgsean air ais bho chompanaidhean aig a bheil ùidh san obair, cha bhi fios againn dè chosgas an gnothach.
"Thuirt sinn ris an NHS gum feum iad innse dhuinn dè a' chosgais a bhios ann.
"Dè thachras ma thig e air ais aig £150,000? An can an NHS gum feum a' choimhearsnachd £50,000 a bharrachd a lorg? Chan urrainn dha seo cumail a' dol", thuirt e.
Thuirt NHS na Gàidhealtachd gun tàinig e am bàrr gum bi iad feumach air àite nas motha san ospadal son an aonaid is gur e sin a dh'fhàg gun deach a' chosgais an àird.
Tha dùil gum fosgail an t-aonad a-nise san Òg-Mhìos seach sa Ghiblean mar a bha dùil an toiseach.

robotstxt: allowed

filter: keep


text:
Serco ann an Slèite
Bidh riochdairean na companaidh Serco ann an Slèite Diluain ag innse do mhuinntir an àite mar a ruitheadh iad seirbheis aiseig Mhalaig is Armadail nam faigheadh iad cùmhnant aiseagan a' chosta an iar.
Tha mì-thoileachas air a bhith anns an sgìre le Cal Mac bho chionn ghoirid.
Ach am biodh Serco càil na b' fheàrr?
"Tha sinn a' sùileachadh gun cluinn sinn bhuapa dè tha fa-near dhaibh ma 's iad a bhuanaicheas an cùmhnant a tha seo," thuirt Cathraiche Fòram Còmhdhail Shlèite, Ruairidh Moireach.
"Agus dè seòrsa seirbheis ris am biodh dùil againn anns na bliadhnaichean a tha romhainn.
"Tha an cùmhnant a tha seo a' dol a leantainn ochd bliadhna, agus feumaidh sinn rudeigin fhaighinn a-mach mu dhèidhinn dìreach dè tha nan dùil airson sin a chumail a' dol.
"Tha facal mòr, mòr, aig an Riaghaltas a thaobh seo, agus bidh e an-àirde riutha-san, tha mi cinnteach, dè seòrsa seirbheis a bhios againn.
"Ach aig deireadh an là 's e Serco a tha gu bhith gan lìbhrigeadh [ma 's e gur iad a gheibh an cùmhnant], agus mar sin dheth tha e iomchaidh gum bruidhneadh sinne riutha 's gum biodh beachd againn ro làimh air cò ris a bhiodh dùil againn," thuirt e.
Thèid coinneamh phoblach a chumail ann an Seòmar Cruinneachadh an t-Sabhail Mhòir (Àrainn Ostaig) eadar 4:30f agus 7:00f às dèidh do riochdairean gnothachais na sgìre bruidhinn ri Serco tron là.


text:
Naidheachdan 11:00m
23 Am Màrt 2016 Ùraichte aig Ùraichte aig
A' Bheilg
Tha na meadhanan naidheachd sa Bheilg ag ràdh gun do chuir poilis an grèim duine a tha fo amharas mu na h-ionnsaighean boma anns a' Bhruiseil an-dè. Chaidh Najim Laachraoui a chur an grèim ann an sgìre Anderlecht, beagan an iar-dheas air a' Bhruiseil. Tha iad ag ràdh gur esan an treas duine a chaidh fhaicinn air dealbhan CCTV a' coiseachd còmhla ris an dithis bhràithrean a thug ionnsaighean fèin-mhairbhteach air a' phort-adhair. Chaidh 34 duine a mharbhadh, agus còrr is 200 duine a leòn anns na h-ionnsaighean. Tha poilis air a bhith a' comhead airson Laachraoui bho bha ceannairc ann am Paris anns na t-Samhain an-uiridh.
Pàrlamaid na h-Alba
Chuir Pàrlamaid na h-Alba co-fhaireachadh an-diugh gu muinntir na Beilge. Seo an là mu dheireadh de dh'obair na Pàrlamaid ron taghadh anns a' Chèitean. 'S e an-diugh an là mu dheireadh air Trisha Marwick ann an dreuchd an Oifigeir Riaghlaidh, agus ise am measg nam ball nach bi a' seasamh anns an taghadh.
Bile na h-Alba
Tha dùil gun cuir Bile na h-Alba, a bheir tuilleadh chumhachdan do Holyrood, crìoch air an t-slighe tro Phàrlamaid Westminster an-diugh. Tha am bile stèidhichte air na thàinig bho Choimisean Mhic a' Ghobhainn an dèidh an referendum air neo-eisimeileachd ann an 2014, agus bheir e barrachd smachd do Phàrlamaid na h-Alba air cùisean mar chìs teachd-a-steach, VAT agus sochairean.
Cùram Eileanach
Tha dusan moladh ann an aithisg bho Bhuidhinn Sgrùdaidh a' Chùraim agus Leasachadh Cùraim Slàinte na h-Alba, a tha ag ràdh gu bheil laigsean cudromach ann an cùram sheann daoine anns na h-Eileanan an Iar. Am measg rudan eile, tha an aithisg ag ràdh gu bheil dàil mhòr ann ro thric a' leigeil dhaoine a-mach às an ospadal leis nach eil cùram aig an taigh no aig an dachaigh a' feitheamh orra. Thuirt an aithisg ge-tà, gu bheil mòran dhaoine ris an deach bruidhinn toilichte leis a' chùram a tha iad a' faighinn.
Stàilinn
Tha Buidheann-Ghnìomha Stàilinn na h-Alba a' coinneachadh agus aithrisean ann gu bheil Tata Steel faisg air aonta airson an dà làrach ann an Siorrachd Lannraig a reic. Tha e coltach gu bheil Tata Steel aig ìre adhartaich ann an còmhraidhean ris a' bhuidhinn Liberty House mu na làraichean aig Clydebridge agus Dalziel, far an do chaill 270 duine an cosnadh nuair a dhùin na h-ionadan sin an-uiridh.
Taigh-Spadaidh
Thug Comhairle na Gàidhealtachd cead-dealbhachaidh do phlana airson taigh-spadaidh ùir anns an Eilean Sgitheanach. Thuirt a' bhuidheann a tha air cùlaibh na sgeama gum feum iad a-niste an t-airgead a thogail, ach gu bheil iad an dòchas gum fosgail an taigh-spadaidh ùr ann am Port Rìgh tràth an ath-bhliadhna.


text:
Naidheachdan 11:00m
5 An t-Iuchar 2016 Ùraichte aig Ùraichte aig
Na Tòraidhean
Tha na Buill-Phàrlamaid Thòraidheach a' bhòtadh an-diugh anns a' chiad chuairt den taghadh airson ceannard ùir. Tha a' mhòr-chuid dhiubh a' cur an taic ri Rùnaire na Dùthcha, Theresa May. Tha Andrea Leadsom, Mìcheal Gove, Stephen Crabb agus Liam Fox iad fhèin a' seasamh airson na dreuchd.
Na Làbaraich
Thuirt oifis leas-cheannard nan Làbarach, Tom Watson, gum bi e a' bruidhinn ris na ceithir aonaidhean mòra ro dheireadh an là an-diugh mar phàirt den oidhirp toirt air Jeremy Corbyn a dhreuchd fhàgail mar cheannard air a' phàrtaidh. Tha Mgr Corbyn a' diùltadh falbh, ged a tha Buill-Phàrlamaid Làbarach ag ràdh nach eil earbsa aca ann.
Banca Shasainn
Thug Banca Shasainn tuilleadh saoirse dha na bancaichean gus am bi e nas fhasa dhaibh airgead a thoirt seaachad air iasad, agus an Riaghaltas ag amas air an eaconamaidh a bhrosnachadh. Ach tha aithisg bho Bhanca Shasainn ag ràdh gu bheil feadhainn a th' ann am fiachan nas buailtiche fulang ma thèid an eaconamaidh bhuaithe an dèidh na bhòta airson Breatainn a thoirt a-mach às an Aonadh Eòrpach.
Susan O' Brien
Thuirt buidhnean taic gur e cùis dragh a th' ann gun do leig ceannard an rannsachaidh mu dhrabastachd an aghaidh chloinne an Alba dhith a dreuchd. Dh'fhalbh Susan O' Brien QC, an dèidh do Leas-Phrìomh Mhinistear na h-Alba, John Swinney, tòiseachadh air pròiseas airson a cur às a dreuchd. Thuirt Mgr Swinney gun deach dragh a thogail mu bhriathran a chleachd Ms O' Brien. Thuirt ise nach eil fìrinn anns na gearainnean a chaidh a thogail na h-aghaidh.
Clì Gàidhlig
Thuirt Clì Gàidhlig gu bheil dùbhlan mun coinneimh ach gun lean iad orra oir gu bheil e cho cudromach 's a bha e riamh buidheann a bhith ann do luchd-ionnsachaidh na Gàidhlig. Thàinig air Clì an luchd-obrach a chur bhuapa an dèidh an taic-airgid a chall. Ach thuirt an iar-chathraiche, Raonaid Alcorn, gu bheil bòrd-stiùiridh ann fhathast gu saor-thoileach. Dh'iarr ise air ballrachd na buidhne a dhol chun na coinneimh bliadhnail aca san t-Samhain a bheachdachadh air an t-slighe air adhart dhaibh.
Na Fàraich
Tha Riaghaltas nan Eilean Fàrach airson pàirt a ghabhail anns an ath-choinneimh eadar na trì comhairlean eileanach an Alba a tha an sàs ann an còmhraidhean airson tuilleadh chumhachdan dha na h-eileanan. Choinnich Ball nan Eilean Siar ann an Westminster, Aonghas Brianan MacNèill, ri riochdairean às na h-Eileanan Fàrach bho chionn ghoirid, agus tha esan ag ràdh gu bheil ùidh cuideachd aig Innis Tìle anns na còmhraidhean sin.
Beàrnaraigh Leòdhais
Tha muinntir Bheàrnaraigh Leòdhais a' dol a dh'fheuchainn ri bùth na sgìre a cheannach dhaibh fhèin, agus an tè leis a bheil a' bhùth deònach a reic. Tha dòchas ann cuideachd gun gabh am pumpa connaidh a th' aig a' bhùth càradh ma 's e 's gun soirbhich an iomairt an gnìomhachas a cheannach dhan choimhearsnachd.


text:
- TIOTAL
- Clàr de charbadan Inbhir Nis d001. 1903-4: ST1 - 15
- EXTERNAL ID
- Z_GB232_CI_3_10_1P001
- ÀITE
- Inbhir Nis
- SIORRACHD/PARRAIST
- INBHIR NIS
- DEIT
- 1903
- LINN
- 1900an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 2656
- KEYWORDS
- carbad
carbadan
motor
àireamh chlàraidh
àireamhan clàraidh
clàr
clàran
càr
ceadachaidh
Tha an duilleag seo a' sealltainn àireamhan clàraidh charbadan Inbhir Nis ST1, ST2, ST3, ST4, ST5, ST6, ST7, ST8, ST9, ST10, ST11, ST12, ST13, ST14, ST15
'S ann le Granville Hugh Baillie à Lunnainn a bha a' chiad charbad a chaidh a chlàradh. 'S e Gardner-Serpollet liath 19cwt a bh' ann.
Tha Leon Serpollet na fhear-dealbhaidh Fraingis agus na fhear-saothrachaidh de charbadan cumhachd-smùid. Chaidh cuid chàraichean Serpollet a dhèanamh fo-chead ann an Leeds agus Milan, ach chaidh a mhòr-chuid dhiubh a dhèanamh anns an Fhraing.
ST2, an Toledo, 's e carbad smùide a th' ann cuideachd


text:
- TIOTAL
- Clàr-foirlionaidh Cuimhneachail de thoirt seachad Saorsa Inbhir Nis do Phrionnsa na Cuimrigh, duilleag 9
- EXTERNAL ID
- Z_GB232_D375_P032
- LINN
- 1930an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 4855
- KEYWORDS
- turasan rìoghail
Eideard VIII
'S e seo cùlaibh de Chlàr-foirlionaidh Cuimhneachail mun deas-ghnàth aig an d'fhuair Eideard, Prionnsa na Cuimrigh, Saorsa Inbhir Nis ann an 1931. Tha suaicheantas Baile Rìoghail Inbhir Nis air, le na briathran Laidinn 'concordia et fidelitas' (tuigse agus dìlseachd)


text:
WATCH GAELIC COIMHEAD GÀIDHLIG
- Gaelic text Teacsa Gàidhlig
- English text Teacsa Beurla
- Gaelic & English text Teacsa Gàidhlig & Beurla
- Vocabulary Briathrachas
Gaelic text Teacsa Gàidhlig
Buaidh Afraga air beatha Thorcaill
[Torcall MacLeòid] Cha robh mi ach glè òg nuair a thòisich mi a’ leantainn a’ Chruthadair. Bho 1972 gu 1998, faodadh mi ag ràdh, cha do rinn mi càil idir ach dìreach a bhith beò mar a bha a h-uile duine eile – a bhith beò. Bha mi annam fhèin a’ fàs do-riaraichte leis an aideachadh a bha mi a’ dèanamh mar Chrìosdaidh, nach robh mi a’ dèanamh càil idir airson daoine eile. Uill, ’s e sin a bha mi a’ faireachdainn co-dhiù. Agus bha caraid dhomh, bha i ann an Afraga ’s thàinig i dhachaigh ’s bha i ag innse dhomh tòrr eachdraidh mar a bha na daoine sin beò agus tòrr dhaoine ris na choinnich i. Agus ann a bhith ag èisteachd rithe, thòisich m’ inntinn, seo greimeachadh m’ inntinn, ’s ann an do thuirt mi rithe “dè mu dheidhinn an ath-bhliadhna gun tèid sinn air ais ann agus gun tig mi fhèin còmhla ribh ann?” Agus ’s e sin a thachair, agus dh’fhalbh sinn nar dithis agus chaidh sinn a dh’Uganda.
[Torcall MacLeòid] Nise, ann an Uganda tha Marsaili Campbell ag obair – ’s i an nurs a th’ aig Dwelling Places agus bha sinn eòlach air dhà no trì a bha ag obair timcheall an àite sin. ’S rinn sin furasta dhuinn a dhol ann. A’ chiad turas a chaidh mi ann, bha sinn a’ coinneachadh ri daoine a bha ag obair am measg na cloinne air an t-sràid. Clann aig nach robh dachaigh, clann, feadhainn a chaidh am breith air an t-sràid agus cha do thuig mi dè bh’ ann am bochdainn gus an deach mi gu Uganda. Anns a’ bhochdainn a bh’ aca, bha taingeileachd nan cridhe. ’S e sin rud a bha mi a’ faireachdainn a bha a dhìth orm fhèin ged nach robh dìthean orm. Cha robh taingeileachd agam mar bu chòir airson na bh’ agam. Ach nuair a chunnaic mi na daoine ud leis a’ bheagan a bh’ aca, bha iad cho taingeil airson càil sam bith a dhèanadh duine dhaibh, no càil sam bith a bheireadh duine dhaibh. Air sgàth ’s gun robh mi anns an àite, agus gum faca mi na daoine, tha mi eòlach air na daoine, tha mi eòlach air tòrr a bha sinn a’ cuideachadh.
[Torcall MacLeòid] Agus thàinig aon neach gu m’ inntinn an-dràsta agus ’s e an t-ainm a th’ air Farouk agus bha e ceithir bliadhna deug air an t-sràid, agus thàinig e a-steach gu Dwelling Places agus chaidh e a-steach gu clas a h-aon aig ceithir bliadhna deug. Tha e a-nis ochd bliadhna deug agus leughaidh e agus sgrìobhaidh e, agus bidh e ag innse dhuinn mun fheum mhòr a tha an taic a tha sinn a’ toirt dhaibh a’ dèanamh. Thug iad buaidh orm agus nuair a thàinig mi dhachaigh bha mi a’ feuchainn ri smaoineachadh dè ’s urrainn dhuinn a dhèanamh airson beagan dha na sin a leasachadh. Dh’aithnich mi nach b’ urrainn dhan t-saoghal atharrachadh, ach nam inntinn bha mi ag ràdh “uill, ’s dòcha gum faigh sinn air saoghal cuideigin atharrachadh”.
[Torcall MacLeòid] Chaidh mi an uair sin às dèidh charaidean dhomh air an robh sinn eòlach a’ seinn anns na còisirean agus bha mi ag ràdh riutha “dè mu dheidhinn dhà no trì againn faighinn còmhla ri chèile agus gun dèanadh sinn CD de laoidhean is de shailm agus ann a bhith a’ reic nan CDs gum faigh sinn airgead airson nan daoine sin?”. Uill ghlac seo inntinn dhà no trì, agus mar a chanas iad “cha b’ ann leum ach ruith” no “cha b’ ann ruith ach leum”a bu chòir dhomh a ràdh. Bha iad cho deònach seo a dhèanamh ’s tha sinn air a bhith a’ dèanamh sin a-nis bho chionn trì bliadhna.
[Torcall MacLeòid] Ris an seo, mar freastal aig an àm seo, tha e a’ cur iongnadh orm gu bheil sinn a’ dèanamh seo. Nuair a bha mi òg, eil fhios agad, nuair a bha mi òg anns an sgoil is aig an àm nuair a dh’fhàg mi an sgoil cha robh encouragement, mar a chanadh sinn, ga thoirt dhuinne airson a bhith a’ leantainn career sam bith ann an seinn, no ann a bhith a’ dèanamh deilbh, no art no càil mar sin. Agus an-diugh ’s e sin a tha a’ cumail taic ann a bhith a’ cuideachadh nan daoine ud, agus saoilidh mi gun do ràinig mi ceann a’ chearcaill a-nis na mo bheatha agus gu bheil mi a’ faicinn gur e an Cruthadair a thug seo dhomh, airson a bhith a’ dèanamh seo aig an àm seo. Uill tha mi fhèin a’ smaoineachadh tha sinn beò ann an saoghal, mar tha fhios aig a h-uile duine, a tha ag atharrachadh cho mòr, cho luath agus tha e cho follaiseach gu bheil daoine dìreach air an luasgadh a-null is a-null leis a h-uile feallsanachd. Agus tha mi fhèin a’ creidsinn na mo chridhe, rud a tha an Fhìrinn a’ cumail nar cuimhne gun tuirt Ìosa “is mise an t-slighe, an fhìrinn agus a’ bheatha” agus ’s e sin an rud tha daoine ag iarraidh – tha iad ag iarraidh slighe, tha iad ag iarraidh fìrinn, tha iad ag iarraidh beatha agus tha mi fhèin bhon a’ bheachd nach eil e ri fhaicinn ann an nì no neach sam bi eile ach ann an Crìosta.
Chaidh am prògram seo, Alleluia, a chraoladh an toiseach ann an 2009.
English text Teacsa Beurla
Africa’s impact on Torquil’s life
[Torquil MacLeod]I was very young when I started to follow Christ. From 1972 to 1998, I can say, I did nothing but live just like everyone else - to be alive. In myself I was dissatisfied with the confessions that I was making as a Christian, that I wasn’t doing anything at all for other peopl. Well, that’s how I was feeling anyway. And I had a friend, she was in Africa and she came home and was telling me a lot of history of how those people lived and lots of people that she met. And by listening to her, my mind started, this gripped my mind, and I said to her “what about next year we go back and I come with you?” And that’s what happened, the two of us left and we went to Uganda.
[Torquil MacLeod]Now, Marsaili Campbell works in Uganda - she is the nurse that works at Dwelling Places and we knew two or three [people] who were working around that area. That made it easy for us to go there. The first time I went, we were meeting with people that were working with children on the street. Children who didn’t have a home, children, some who had been born on the street and I didn’t understand what poverty was until I went to Uganda. In their poverty, thankfulness was in their hearts. That is what I felt that I was missing although I had no needs. I didn’t have thankfulness as I should have had for what I had. But when I saw those people with the little that they had, they were so thankful for anything that a person did for them, or anything that a person gave them. Because I was in the place, and I saw the people, I know the people, I know many whom we were helping.
[Torquil MacLeod]And one person that came into my mind right now and his name was Farouk and he was fourteen years on the street, and he came into Dwelling Places and he went into class one at the age of fourteen. He is now eighteen years old and he can read and he can write, and he tells us about the great use that the aid that we provide is doing. They had an impact on me and when I came home I was trying to think of what we could do to slightly develop that. I realised that the world wouldn’t change, but in my mind I was saying “well, maybe we could change someone’s world”.
[Torquil MacLeod]I then went after some of my friends that we knew sang in the choirs and I was saying to them “what about two or three of us getting together and making a CD of hymns and psalms and by selling the CDs we will get money for these people?”. Well this caught the attention of two or three, and like they say “it wasn’t jumping but running” or “it wasn’t running but jumping” [accepted it on the spot], I should say. They were so willing to do this and we have been doing that now for three years.
[Torquil MacLeod]With this, as fate at this time, I am surprised that we do this. When I was young, you know, when I was young in school and at the time when I left school there was no encouragement, like they say, given to us to pursue any career in singing, or in doing paintings, or art or anything like that. And today that’s what supports helping those people, and I think that I have reached the end of the circle now in my life and that I am seeing that it was Christ that gave this to me, for doing this at this time. Well I think myselfthat we are alive in a world, like everyone knows, that is changing so much, so fast and it is so obvious that people are just swinging between every philosophy. And I believe in my heart, what the Gospel reminds us that Jesus said “I am the way, the truth and the life” and that’s what people want – they want a way, they want truth, they want life and I myself am of the opinion that it can’t be seen in anything or anyone other than in Christ.
This programme, Alleluia, was first broadcast in 2009.


text:
SHAORADH 650 obraiche aig ionad-gas Statoil ann an Algeria far an do ghabhadh am bruid iad le ceannaircich, ach tha mu 30 a dhìth fhathast.
Cha do mharbhadh gin de na h-Albannaich a bha an greim. Chuir am Prìomh Mhinistear, Dàibhidh Camshron, dheth òraid mhór a bha e dol a thoirt san Òlaind air dàimh Bhreatainn ris an Roinn Eòrpa.
•Thuirt prìomhaire Alba, Ailig Salmond, gum bi còir aig muinntir na h-Alba air foghlam an-asgaidh agus dachaigh ma thaghas iad neo-eisimeileachd.
•Chaidh Dòmhnall MacDhòmhnaill, 48, ás an Rubha, Leódhas, mu 70 troigh le creig aig a’ chladach fhad ’s a bha e am bun nan caorach ann an Suardal. Chaochail e san ospadal.
•Chuireadh casg fad bheatha air tuathanach, Iain Fearghastan, a rinn dearmad fad dà mhìos air na 1,215 de beathaichean a bh’ aige ann an Sgìre Aonghais. Fhuaras 340 caora agus 14 ceann cruidh ’nan ablaichean, agus an còrr ann an staid dhìblidh, reangach, làn ghalaran. Bha droch shlàinte inntinn air Mgr Fearghastan.
•Bidh cuirm-chiùil aig Celtic Connections ann an Glaschu a-nochd, a’ comharrachadh 40 bliadhna bho chuireadh Sabhal Mór Ostaig air bhonn. Théid tachartasan comharrachaidh eile a chumail ré na bliadhna.
•Dh’iarr Lance Armstrong leisgeul air son mar a bha e ri dòpadh neo-laghail fhad ’s a bha e ’na rothaire bho 1999 gu 2005. Bhuannaich e an Tour de France seachd uairean.
•Bhrùchd feachdan na Frainge a-steach do Mhali a-tuath gus reubaltaich Mhuslamach a chur sìos. B’ fheudar do luchd-còmhnaidh teicheadh o na h-ionnsaighean adhair air baile Diabaly.
•Bhuail helicoptair air tùr-chrann ann am meadhain Lunnainn, a’ fàgail dithis marbh agus dusan air an leòn.
•ANN an Aibisidh Di-Luain air BBC Alba (8.30 f.) bidh Cairistìona Primrose agus Iain MacilleMhìcheil a’ farpais ri Aonghas Brèanainn MacNèill agus Màiri Anna NicDhòmhnaill, le Ùisdean MacillInnein anns a’ chathair.


text:
Tha fiosrachadh agus seòlaidhean againn san leabhar airson còrr is 140 sgeulaichean proifeasanta bho air feadh Alba, a tha uile nan sgeulaichean mar phrìomh dhreuchd. Faodar gach sgeulaiche fhaighinn gus seiseanan agus bùthan-obrach a dhèanamh tron Ionad. Tha cothrom cuideachd aca uile airgid fhaighinn tron sgeama Live Literature Fund (LLF) a chaidh a chuir air dòigh leis an Scottish Book Trust.
Faodar rannsachadh a dhèanamh an seo (duilleag sa Bheurla) gus an sgeulaiche ceart fhaighinn airson an tachartas agaibh. Leigidh am mapa leibh sgeulaichean a’ lorg sa choimhearsnachd, ach feumar cuimhneachadh gum bi mòran dhiubh toilichte gu leòr siubhal, feumar faighneachd ge-tà. ’S e luchd-ealain fa-leth a th’ anns na sgeulaichean, agus chan fhaigh iad fastadh bhon Ionad, ach faodar ar molaidhean-pàighidh fhaicinn an seo (duilleag sa Bheurla).
Ma tha sibh a’ lorg cuideachadh le sgeulaiche fhaighinn airson tachartas, neo ma tha sibh airson conaltradh a’ dhèanamh mu phròiseact a’ chleachdas barrachd na aon sgeulaiche, nach leig sibh fios gu Davide air 0131 652 3272 neo cuiribh post-d gu davide@scottishstorytellingcentre.com (Beurla).


text:
- TIOTAL
- Prìosanaich aig a' Champa Mhòr de Stalag XXB
- EXTERNAL ID
- GAIRLOCHM_869
- ÀITE
- Marienburg, Poland
- NEACH-FIOSRACHAIDH
- Taigh-tasgaidh Dualchas Gheàrrloch
- AITHNEACHADH MAOINE
- 6144
- KEYWORDS
- prìosanaich-cogaidh
dara cogadh
saighdearan
Dealbh-camara de phrìosanaich-cogaidh (POWs) on Roinn Ghàidhealaich aig Stalag XXB, campa dlùth-aire nan Nazi, aig àm an Dàrna Cogaidh.
Bha Stalag XXB air a shuidheachadh faisg air Marienburg sa Phòlainn, agus an toiseach cha robh ann ach campa de bhothagan is phàilleanan air an cuartachadh le feansa dhùbailte, agus tùir-faire ann. Chaidh na POWs a chur ri obair air na tuathanasan, sna muilnean-sàbhaidh, na factaraidhean agus na gàrraidhean bathair.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Gairloch Heritage Museum


text:
Air 24 Samhain thug sibh tarraing, am measg eile, air ceòl. An innis sibh dhòmhsa car son air thalamh a chuir muinntir a’ chiùil – na musical high-heid yins – ás do sol-fa?
Chan eil iomradh air sna sgoiltean, cha bhithear ga theagasg an sgoil, an colaiste neo an oilthigh, ’s ma bheir thu tarraing air am measg luchd-ciùil nì iad gàire.
Eil iad idir a’ tuigsinn gur h-e rud a th’ anns an sol-fa a tha nas fhasa leughadh na staff notation agus nas fhasa a theagasg, gu h-àraid do chloinn? Tha fios a’m nach tig e cho dlùth air a’ cheòl ’s a thig staff, ach tha luach ann ge-tà. Le staff tha thu glaiste anns a’ ghleus anns a bheil an ceòl air a sgrìobhadh, ’s chan eil tighinn ás agad. Le sol-fa gluaisidh tu bho ghleus gu gleus, mar a tha do ghuth neo d’ ionnsramaid ag iarraidh.
Tha fios againn gu bheil guthan òigridh agus guthan inbhich eadar-dhealaichte, ach chan eil sin, air rèir choltais, a’ deanamh diofar don fheadhainn a tha a’ sgrìobhadh ceòl an-diugh. Gu tric chan eil an gleus anns a bheil an ceòl air a sgrìobhadh freagarrach don a h-uile neach.
Dh’ionnsaich mo mhàthair dhòmhsa an sol-fa nuair bha mi glè òg, agus tha mi air leth taingeil. Ma tha thu dol a bhith ri ceòl, feumaidh tu eòlas fhaighinn air staff, tha sin follaiseach, ach dheanadh eòlas air sol-fa feum cuideachd.
Chan eil sol-fa cool, agus, tha mi creidsinn, tha e seann-fhasanta. Aig aon àm bhiodh e aig na Cuimrich, na h-Èireannaich, na Gaidhil agus eile cuideachd, tha mi cinnteach. Bhiodh e ga chleachdadh acasan a bhiodh a sgrìobhadh laoidhean.
Ruairidh Caimbeul
“Camuskellaig”
An Gleann, Barraigh
roddy@iorram.fsnet.co.uk


text:
Roghainn 6 gun ath-sgrùdadh
10 An Cèitean 2013 Ùraichte aig Ùraichte aig
Cha tèid ath-sgrùdadh a dhèanamh air na roghainnean airson Ceangal-rathaid an Iar Inbhir Nis.
Bha còignear de chomhairlichean a' bhaile air gluasad a chur air adhart ag iarraidh ath-sgrùdaidh agus connnspaid ann mun t-slighe a chaidh a thaghadh.
Ach a dh'aindeoin taic bho luchd-iomairt, a bha a' togail fianais taobh a-muigh na talla, cha deach leotha.
Bhòt a' chuid as motha de bhuill an ùghdarrais leantainn orra leis na planaichean.
Bha Eileen NicDhòmhnaill an làthair aig a' Chomhairle.


text:
Intro:
Oh, tha gaol agam ort, aidh
Like sam bith eile, aidh
Nuair a chì mi thu gàire thu dealradh dìreach mar an t-samhraidh, aidh
Rannan is Bàrdachd 1:
Tha fios agad gu bheil a 'faireachdainn nuair dhaibh faclan fail
Tha e duilich a verbalize dè I Wanna innse
Airson mo mini dhomh, My Little duine
A 'bruidhinn leanabh Deasbaireachd, Chan eil fios agam dè tha thu a bhith ag ràdh
Ach tha e ceòl gu mo chluasan ged
Boom PGBI gu agad daddy nuair a tha mi faisg ged
Mamaidh a chuir thu ann iad POLOS agus skinnies
Dualach nall fiadhaich, sibh a bhith Flyer na Leer ged
Fhuair thu gun measgaichte meann Swag orra
A 'coimhead air mar agad Mama agus do athair orra
Straight mach bhroinn bha thu fìor ùr
Ghlaodh mi cho cruaidh gus an cuir mi nach eil deoir fhàgail
Bhon uair sin tha thu a 'cumail gàire air m' aodann
A 'gleachd agus a' dannsa, fiadhaich anns an àite
Coimhead Tha fios agam a fhuair thu m 'ainm
Ach tha mi ag iarraidh aodach aige a 'fuireach airson a chliù, tha gaol agam ort
Hook:
Oh, tha gaol agam ort
Like sam bith eile
Nuair a chì mi thu gàire thu dealradh dìreach mar an t-samhraidh
Mo lèirsinn nach urrainn a bhith nas soilleire eil sam bith cha
Adhbhar thu àlainn, chan eil e na iongnadh Tha gaol agam ort
Chan urrainn dhomh creidsinn thu mo, Chan urrainn dhomh creidsinn thu mo
Tha thu daonnan air m 'inntinn, Chan urrainn dhomh creidsinn thu a h-uile mhèinn (2X)
dubhan a 'Phuist:
Chan urrainn dhomh creidsinn, chan urrainn a 'creidsinn, thu a h-uile mhèinn (2X)
Rannan is Bàrdachd 2:
An dara rann gu mo leanabh nighean
Dhuibh agus do ur Mama Y'All mo nigheanan favorite
Airson mo Selah Simone
Thug e gu bràth, a-nis tha sinn a 'toirt dhuibh dachaigh, thu a h-uile mhèinn
Tha thu a 'cutest a h-uile àm
Fiù 's ged a tha sibh gar cumail suas a h-uile h-oidhche' caoineadh
Agus saoilidh mi do bhràthar ann an gaol
Beagan garbh, ach tha ea 'toirt dhuibh Hugs
Plus fhios agad chan urrainn dhomh feitheamh airson an coimhead a 'fàs Y'All
Chan urrainn feitheamh a 'coimhead a' sealltainn (Seall dè?)
Gràs Dhè ann do bheatha, agus tha fios agad
Chan eil a 'chùis mar a tha e a' dol gun do daddy a 'fuireach faisg air
Agus mi a bhith cinnteach gu innse dhut a h-uile latha
Tha thu a dhèanamh ann an ìomhaigh aige, naoidhean thu Chan eil Gotta feitheamh
A chluinntinn nach eil dearbhadh bhuapa dudes ann an sràidean
Tha thu mar-thà a tha thu àlainn rium
Hook
eile:
Dè an tiodhlac mòr bho mhòr Dhè
Dè an tiodhlac mòr bho mhòr Dhè
Buin thu dha ach thug e thu dhomh
Buin thu dha ach thug e thu dhomh (2X)


text:
LEARNGAELIC WITH AN LÀ LEARNGAELIC LEIS AN LÀ
- Gaelic text Teacsa Gàidhlig
- English text Teacsa Beurla
- Gaelic & English text Teacsa Gàidhlig & Beurla
- Vocabulary Briathrachas
Là Fèis a' Chlò Hearaich (15/08/2016)
[Dòmhnall Angaidh Moireasdan - Preseantair] Nise, coltach ri gnìomhachasan gu leòr eile ann am Breatainn, chan eil fhios fhathast ciamar a bheir Brexit buaidh air a' Chlò Mhòr. Ach a dh'aindeoin na mì-chinnt, chan eil an fheadhainn ris a bheil an gnìomhachas an urra ro dhubhach mun àm ri teachd. Thàinig iad cruinn Disathairne airson Là Fèis a' Chlò Hearaich - a' moladh soirbheachas a' ghnìomhachais sna beagan bhliadhnaichean a dh'fhalbh. Tha an aithris seo aig Eilidh NicLeòid.
[Eilidh NicLeòid – Neach-aithris] Chan e lycra a th’ air an luchd-spòrs a tha seo ach aodach clò. Ghabh iad sgrìob tro bhaile Steòrnabhaigh Disathairne airson Là Fèis a' Chlò Hearaich fhaighinn gu dol. Stad iad aig bùth Rosie Wiscombe, a thòisich a’ dèanamh stuth na dachaigh bho chionn còig bliadhna. Tha fèill mhòr air an stuth aice agus tha an gnìomhachas a’ sìor fhàs.
[Rosie Wiscombe] There’s me who does all the designing and manufacturing and I have Katie who works with me full-time and she does manufacturing with me as well. We have a Saturday girl who is here on Saturdays but also casual work in the summer and this year we were busy enough that we could take on another seasonal worker as well.
[Eilidh NicLeòid – Neach-aithris] Bha cothrom aig dealbhadairean nach eil ag obair gu proifeiseanta, an cuid aodaich a thaisbeanadh aig an fhèis.
[Shona MacGillFhaolain] Bha tòrr, mar mo seanmhairean agus sinn-seanmhairean agus daoine mar sin, bhiodh iad a’ breabadaireachd, bhiodh iad a’ fighe, bhiodh iad a' fuaigheal, bhiodh iad a’ dèanamh an aodaich aca fhèin. Tha sin, fhios agad, tha mi ga fhaireachdainn gu bheil e anns an fhuil agam fhìn.
[Eilidh NicLeòid – Neach-aithris] Tha suas ri 400 duine a’ faighinn cosnadh anns a’ ghnìomhachas. A rèir àireamhan HIE bho 2012, tha e a’ cur £17,000 ris an eaconamaidh gach bliadhna. Chan eil 10 bliadhna ann bhon a bha a’ bhliadhna a bu mhiosa aig a’ chlò, ach tha margaidhean ùra an-diugh air feadh an t-saoghail. Tha luchd-ceannachd na Roinn Eòrpa fìor chudromach, mar sin a bheil a’ bhòt airson an t-Aonadh Eòrpach fhàgail na adhbhar dragh?
[Mairead Anna NicLeòid] Bhon t-sealladh againn, tha a h-uile càil, tha sinn gu math trang ‘s tha sinn an dòchas gun cùm sin a’ dol. Tha tòrr mì-chinnt mu thimcheall Brexit ‘s tha sinn a’ cur tòrr stuth air falbh air feadh na Roinn Eòrpa an-dràsta – chan eil fhios againn dè thachras.
[Alasdair MacLeòid] Dol air ais bliadhnaichean mòr, mar a bha an Clò Hearach bha e suas is sìos agus bhiodh mì-chinnt ann an-còmhnaidh. Ach tha a’ mhì-chinnt sin ann an dòigh air falbh, gu h-àraidh anns na trì no ceithir bliadhnaichean air ais agus an àite mì-chinnt tha cinnt ann. Agus tha sinne an dòchas, ged a bhios Brexit os ur cionn nach toir e buaidh sam bith air a’ ghnìomhachas air an bliadhnaichean a tha romhainn.
[Eilidh NicLeòid – Neach-aithris] Chan eil iad faisg air na chaidh a reic de Chlò Hearach anns a’ bhliadhna a bu shoirbheachail – 1966 - nuair a chaidh 7 millean meatair a reic. Ach a’ leantainn air traidisean teaghlaich, gnìomhachasan beaga ionadail a’ soirbheachadh, no air àrd-ùrlar nan taighean fasain mhòra tha e coltach gu bheil an clò mòr a’ dol bho neart gu neart. Eilidh NicLeòid, BBC An Là, Steòrnabhagh.
Harris Tweed Festival Day
[Donald Morrison – Presenter] Now, like many other industries in Britain, it is yet uncertain what impact Brexit will have on Harris Tweed. But despite the uncertainty, those involved in the industry aren’t overly concerned about the future. They gathered together on Saturday for Harris Tweed Festival Day – celebrating the success of the industry in the last few years. Eilidh MacLeod has this report.
[Eilidh MacLeod – Reporter] It’s not lycra these sports people are wearing but tweed clothing. They took a jaunt through the town of Stornoway on Saturday to kick off Harris Tweed Festival Day. They stopped at Rosie Wiscombe’s shop; she started making goods in her home five years ago. There’s a big demand for her goods and the business keeps on growing.
[Rosie Wiscombe] There’s me who does all the designing and manufacturing and I have Katie who works with me full-time and she does all the manufacturing with me as well. We have a Saturday girl who is here on Saturdays but also casual work in the summer and this summer we were busy enough that we could take on another seasonal worker as well.
[Eilidh MacLeod – Reporter] Non-professional designers were given the opportunity to display their clothes at the festival.
[Shona MacLellan] Many people, such as my grandmothers and great-grandmothers and people like that, they would weave, they would knit, they would sew, they would make their own clothes. I feel, you know, that it’s in my blood.
[Eilidh MacLeod – Reporter] Up to 400 people are making a living from the industry. According to HIE figures from 2012, it adds £17m to the economy each year. It’s only 10 years since the tweed had its worst year, but today there are new markets across the world. European buyers are very important, therefore is the vote to leave the EU a cause for concern?
[Margaret Ann MacLeod] From our perspective, we’re very busy and we hope that continues. There is a lot of uncertainty surrounding Brexit and we are currently sending a large amount of goods across Europe - we don’t know what will happen.
[Alasdair MacLeod] Going back many years, the Harris Tweed industry has always been up and down and there was always uncertainty. But in a way that uncertainty has gone, particularly in the past three of four years and uncertainty has been replaced with certainty. And we hope that although Brexit looms that it won’t have any impact on the industry in the coming years.
[Eilidh MacLeod – Reporter] They aren’t close to selling the amount of Harris Tweed which was sold in the most successful year – 1966 – when 7 million meters were sold. But following family tradition, small local business succeeding or on the catwalks of the big fashion houses it seems Harris Tweed is going from strength to strength. Eilidh MacLeod, BBC An Là, Stornoway.
Là Fèis a' Chlò Hearaich
(Harris Tweed Festival Day)
CuideachadhHow to use this site
Tha Learn Gaelic le An Là ag amas air luchd-ionnsachaidh na Gàidhlig a tha, le beagan misneachd, deiseil airson ceum air adhart a ghabhail. Tha an t-susbaint freagarrach dhan h-uile neach-ionnsachaidh, ach bidh e nas cuideachaile do dhaoine a tha seachad air an ìre Tòiseachaidh.Learn Gaelic with An Là is aimed at learners who have already gained some confidence in Gaelic and want to take their learning to the next level. The material is suitable for all learners, but those who have progressed beyond the Beginner level will find this section particularly useful.
Bidh sinn a’ cur sgeulachdan bhon phrògram BBC An Là beò gach seachdain, le tar-sgrìobhadh Gàidhlig is eadar-theangachadh Beurla. Bidh dath an teacsa ag atharrachadh nuair a thèid facal a chluich. ‘S urrainnear cliogadh air facal sònraichte agus cluichidh am bhidio bhon sin a-mach. Dh’fhaodadh gum biodh seo cuideachail dha luchd-ionnsachaidh airson fuaimneachadh a dhearbhadh. Stories from the BBC ALBA Gaelic news programme "An Là" are uploaded on a weekly basis, with a Gaelic transcript and an English translation. As each Gaelic word is spoken, the accompanying text changes colour. Individual words can be selected with a simple click and the video will play from that point onwards. Learners may find this useful for checking pronunciation.
Bidh gach paragraf Gàidhlig a’ gluasad ri linn na h-aithris, ach faodar cuideachd na bàraichean-sgrolaidh a ghluasad gu earrann shònraichte den aithris.Each Gaelic paragraph automatically scrolls in conjunction with the news report, but the manual scrolling bars can also be used to move the text to a particular section of the report.
Chithear an tar-sgrìobhadh Gàidhlig anns a’ chiad dol a-mach. Ach, gheibhear eadar-theangachadh Beurla den tar-sgrìobhadh le bhith a’ taghadh Beurla no Gàidhlig agus Beurla.The Gaelic transcript is shown by default. However, you can see a translation of the transcript by selecting the English or Gaelic and English tabs.
Tha briathrachas cuideachd ri fhaotainn, le faidhlichean fuaim Gàidhlig na chois. Tha a’ bhriathrachas air a thaghadh bhon aithris fhèin, le measgachadh leithid ainmean-àite, briathrachas naidheachd, gnathasan-cainnt is abairtean. Key vocabulary is also provided, with accompanying Gaelic audio. This is a selected from the vocabulary contained in the news report and may include a selection of place names, news terminology, useful colloquialisms and phrases.
Tha luchd-leasachaidh an làraich a’ moladh gun tèid am brabhsair-lìn as ùire a chleachdadh airson an t-susbaint seo fhaicinn. Am measg nam brabhsairean ùra (saor an-asgaidh) as urrainnear a chleachdadh, tha Google Chrome, Mozilla Firefox, Internet Explorer agus Safari.The developers of the site recommend that an up-to-date web browser is used to ensure the content displays to its optimum. Suitable browsers (which are free to use) include the latest versions of Google Chrome, Mozilla Firefox, Internet Explorer and Safari.
Gheibhear an làraich seo air tablaidean is fònaichean-làimhe ach, a chionn ‘s gur e bhidiothan làn-sgrion a-mhàin a sheallas iPhone, bithear a’ cluich faidhle-fuaim seach bhidio.The site should work on mobile devices, but since iPhones will only show video full-screen and hide the transcript, we play an audio file instead of the video.
Credits
This site uses technology from jPlayer and Mozilla Popcorn, and builds on an idea and code developed by Mark Boas and associates at Happyworm.
All videos used are courtesy of BBC An Là and the British Broadcasting Corporation, who retain all rights to them.
Site design and coding by Sealgar Ltd.
Video, audio and transcripts provided by bbc.co.uk/alba.


text:
- TIOTAL
- Langanaich nam Fiadh sa Ghàidhealtachd
- EXTERNAL ID
- GB1796_SINCLAIR_STAGS
- LINN
- 1980an
- CRUTHADAIR
- unknown
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis
- AITHNEACHADH MAOINE
- 2271
- KEYWORDS
- daimh
claistinneach
Tha a' chuid as motha de fhèidh ann am Breatainn rim faotainn air na frìthean fosgailte ann an Gàidhealtachd na h-Alba agus anns na h-Eileanan. Ged a bha iad air a dhol a-mach à bith anns a' Ghalldachd ro dheireadh na h-ochdamh linn deug, chaidh meudachadh air na h-àireamhan sa Ghàidhealtachd agus às dèidh sin thàinig leasachadh air spòrs seilg an fhèidh. Tha a' chuid as motha de na fèidh beò ann an àrainnean fosgailte fad na bliadhna ged a tha iad sin dualtach a bhith nas lugha na iadsan a tha a' fuireach anns na coilltean. Airson a' chuid as motha den bhliadhna, tha na buidhnean fireann agus boireann a' fuireach air falbh bho chèile agus tha iad gam biadhadh fhèin air feur, luachair agus seisgean as t-samhradh, agus fraoch is dearcan anns a' gheamhradh.
Bidh fireann agus boireann a' tighinn còmhla eadar deireadh an t-Sultain agus an t-Samhain. Bidh daimh a tha air a thighinn gu ìre a' dìon bhuidhnean eilidean, gus farpaisich eile a chumail air falbh. Aig àm dàmhair nam fiadh bidh na daimh a' dol an sàs ann am farpaisean langanaich. Dh'fhaodadh seo sreap gu sabaid leis na cabair a' dol an lùib a chèile.
Anns an earrann èisteachd ghoirid seo, cluinnear Fèidh air Ghàidhealachd a' langanaich aig àm an dàmhair


text:
Ann an 2014, chuir mi fios chun a’ chlàirc aig Comataidh nan Athchuingean ann am Pàrlamaid na h-Alba agus ghabh mi comhairle bhuapa air mar a dh’fhaodar athchuinge a chur a-steach gu Taigh an Ròid air cuingealachadh agus caibhleachadh (restraint and seclusion) ann an sgoiltean ùghdarrais ionadail a tha a’ gabhail cùram cloinne ciorramaich.
Aig an toiseach, anns na ciad dhà no trì seachdainean bha mì-mhisneach agam, ach le comhairle is ealantas a’ chlàirc chaidh agam air athchuinge a chur a-steach ann an 2015, a’ gairm air Riaghaltas na h-Alba Stiùireadh Nàiseanta fhoillseachadh air mar a chleachdar cuingealachadh agus caibhleachadh ann an sgoiltean ùghdarrais ionadail a tha a’ gabhail cùram cloinne ciorramaich.
An dèidh trì bliadhnaichean, dà chomataidh agus mòran tagraidhean, tha mi moiteil a ràdh gu bheil sinn air adhartas mòr a dhèanamh. Cha ghabhadh sin a bhith idir gun na clàrcan agus gun a’ Chomataidh fhèin. Bha mi daonnan a’ faireachdainn gun robh iad so-ruigheachd, eòlach agus deònach cobhair a dhèanamh. Chuidich iad mi le molaidhean, ach aig deireadh an latha bha iad glè shoilleir gum b’ ann agamsa a bha an athchuinge agus gun robh e an urra riumsa dè bu chòir dhomh a ràdh agus ciamar a bu chòir dhomh dol air adhart.
Tha mi air fios a chur gu gach Ball Comataidh fa leth, agus nam bheachd-sa bha iad an-còmhnaidh proifeiseanta agus cho dealasach ’s a bha mi fhìn air cuspairean àraid. Bha mi a’ faireachdainn gun robh a’ chùis agam cudromach don h-uile duine a bha an sàs ann.
Chan urrainn dhomh moladh gu leòr a dhèanamh air Comataidh nan Athchuingean agus air na clàrcan. Cha robh am pròiseas seo daonnan soirbh. Aidichidh mi gun robh e tàmailteach dhomh uaireannan, ach tha mi a’ faireachdainn gun cualas mi agus gun robh meas aca orm.
Bho m’ fhèin-fhiosrachadh, bha an gnothach uile anabarrach math, agus mar sin theirinn sa bhad ri duine sam bith a bha a’ beachdachadh air cùis a chur air adhart tron Chomataidh gum bu chòir dhaibh gabhail romhpa.
Beth Mhoireastan
Athchuingiche PE 01548


text:
- TIOTAL
- Taighean-croite, an t-Eilean Sgitheanach
- EXTERNAL ID
- QZP40_CARD_2650
- ÀITE
- Port Rìgh
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Port Rìgh
- DEIT
- c1890
- LINN
- 1900an; 1910an
- CRUTHADAIR
- J Valentine & Co.
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 34554
- KEYWORDS
- tugh
taighean-croite
baile
Chleachd Valentine's an dealbh seo fad iomadh bliadhna anns na sreathan chairtean-puist aca: "Colourtone", "Selectype" agus, an sreath às a bheil a' chairt seo a' tighinn: "Photo Brown". Ged a bha luchd-turais measail air coltas nan taighean-dubha seo, cha robh annta seo ach bothanan, agus cha b 'e ruith ach leum nuair a fhuair muinntir nan taighean seo cothrom a dh'imrich gu taighean nas goireasaiche. Bha na taighean seo suidhichte air a' chladach fon Mhill ann am Port Rìgh. Chaidh an t-ospadal a thogail air cuid den talamh seo. Is e Bayfield an t-ainm a th' air an sgìre seo a-nis ach is e "Sligneach" a' bh' air an àite ann an Cunntas-sluaigh 1851


text:
Aonad Gàidhlig do dh'Inbhir Theòrsa
Fosglaidh aonad Gàidhlig ann am bun-sgoil Mount Pleasant ann an Inbhir Theòrsa às dèidh saor-laithean an t-samhraidh.
Tha pàrantan air a bhith ag iomairt fad bhliadhnaichean airson foghlam tro mheadhan na Gàidhlig fhaighinn ann an Gallaibh, agus thathas a-nis air tidsear fhastadh airson sin a thoirt seachad.
"Tha mi gu math toilichte gum bi a' chlann seo ann an Inbhir Theòrsa a' faighinn nan cothroman a tha clann eile a' faighinn air feadh na Gàidhealtachd pàirt a ghabhail ann an eaconamaidh na Gàidhlig, agus ag ionnsachadh Gàidhlig, agus a' gabhail brath air na cothroman a tha a' Ghàidhlig a' fosgladh don òigridh," thuirt fear de chomhairlichean Ghallaibh, Ailig MacLeòid.
"Tha iarrtas mòr againn airson Gàidhlig ann an Inbhir Theòrsa.
"Bha pàrantan ag obair gu cruaidh còmhla ris a' Chomhairle a dhèanamh cinnteach gum bi foghlam tro mheadhan na Gàidhlig anns a' bhaile, agus ann an sgìre Ghallaibh.
"Tha mi a' smaoineachadh gur e seo dìreach toiseach a' phròiseas air a' Ghàidhlig a leasachadh ann an Gallaibh agus ann an sgoiltean na sgìre.
"Feumaidh sinn coimhead ris na tha a' tachairt san sgìre an-dràsta. Tha daoine air feadh Ghallaibh a' coimhead air a' Ghàidhlig mar rudeigin inntinneach.
"Tha iad ag iarraidh tuilleadh fiosrachaidh fhaighinn mun chànan agus na cothroman a tha a' tighinn còmhla ris a' chànan.
"Chan eil sinn dìreach a' bruidhinn mu dheidhinn a bhith ag ionnsachadh cànain. Tha sinn a' bruidhinn mu dheidhinn a bhith a' gabhail pàirt ann an eaconamaidh a tha a' fàs nas motha agus nas motha gach bliadhna, agus gach cairteal gach bliadhna.
"Tha mi gu math toilichte gum bi ar cuid chloinne a' gabhail pàirt ann an siud," thuirt e.


text:
Tha an sealladh de Natalya Kaspersky: Bitcoin is a Project of US Intelligence InfoWatch’s general director and Kaspersky Lab’s co-founder, Natalya Kaspersky, a 'bruidhinn aigContinue reading »
Category: blog
coin mheasgachaidh
How Cryptocurrency Mixers and Anonymous Wallets Work The paradox of bitcoin is that it is both public and anonymous. All transactions in the network areContinue reading »
Top 8 Best làimhe Iarrtas airson Cryptocurrency
Ma tha thu a 'caitheamh mòran ùine a' dèanamh malairt le Crypto-airgead, an uair sin nach urrainn dhut a dhèanamh gun iarrtasan fòn-làimhe. We have collected eight of the mostContinue reading »
All Cryptocurrencies
All Cryptocurrencies 18 Am Faoilleach 2018 Nr Name Symbol 1 Bitcoin BTC 2 Ethereum ETH 3 Ripple XRP 4 Bitcoin Cash BCH 5 Cardano ADA 6Continue reading »
Dè is aithne dhuinn mu Cryptocurrency gram agus Telegram ICO
Telegram ICO Telegram stèidheachaidh Pavel Durov tha a 'dol a chur air bhog blockchain, Telegram Open Lìonra (Ton), agus cryptocurrency gram, mar sin a ', Telegram will become not justContinue reading »
Bitcoin Hardforks dè a tha e a '?
Dè an forc? Tha Bitcoin lìonra air a dhol tro tòrr forks thòisich seo cryptocurrency ann 2008. These forks wereContinue reading »
Cò a rinn an tabhartas as motha ri gnìomhachas an Crypto? Top 7
Satoshi Nakamoto – Bitcoin, Blockchain a stèidhich Bitcoin agus SGRÌOBHAICHE àraid Bitcoin neach-dèiligidh, heads the list of the most influential people who haveContinue reading »
Telegram ICO planaichean
Telegram planaichean ioma-billean dolair ICO airson cabadaich cryptocurrency a chrioptachadh teachdaireachd-tòiseachaidh Telegram an dùil a chur air bhog aice fhèin blockchain àrd-chabhsair agus dùthchasach cryptocurrency, powering payments onContinue reading »
mu ICO: Cò a chruinneachadh as airgead rè an tòcan reic
Anns a 'bhliadhna a chaidh seachad, ICO B 'e an dòigh as mòr-chòrdte airgead a thogail. But experts point out that we will see a completely different approachContinue reading »
Ciamar a blockchain teicneòlas a leasachadh ann an 2018?
Bha cha mhòr bho chionn deich bliadhna a 'chiad daoine a lorg a-mach mu na blockchain teicneòlas. Bhon uair sin, the representatives of different industries have been monitoring the development ofContinue reading »
Cryptocurrency leasachadh a 'mhargaidh ann 2018
Air sgàth a 'cur air bhog Bitcoin ri teachd agus fo-stuthan traidiseanta air an stoc iomlaidean; stèidheachadh thar 100 callaid airgead a malairt cryptocurrencies; agusContinue reading »


text:
An fheadhainn tha laighe sàmhach
Tha pròiseact ùr air tòiseachadh le Comann Eachdraidh Uibhist a Tuath, a bhios a’ coimhead air ais 100 bliadhna gu 1914, nuair a thòisich an Cogadh Mòr. Tha Taigh Chearsabhagh an sàs ann cuideachd, le taisbeanadh gu bhith ann, a dh’fhosglas air 11/11/2014.
Am measg rudan eile ’s ann a bhios am pròiseact a’ cruinneachadh stòraidhean agus cuimhneachan aig muinntir Uibhist a Tuath. Agus, cuide ri Caraidean Uibhist agus Tagsa, tha Guthan nan Eilean gu math toilichte a bhith a’ toirt taic dhan phròiseict seo.
Tha iad air blog a thòiseachadh mar-thà, far am faighear fiosrachadh a bharrachd mu dheidhinn.
Watch this space!


text:
Caisleán an Bharraigh
‘S e baile meadhanach ann an Contae Mhaigh Eo, sa Chúige Chonnacht an Èirinn a th’ann an Caisleán an Bharraigh.[1] Tha e suidhichte eadar Loch Cuilinn agus Loch Chaisleán an Bharraigh, ann am meadhan na Siorramachd (Gaeilge: Contae), 224km air falbh bho Chorcaigh, 66km bho Ghaillimh agus 209km bho Bhaile Átha Cliath, prìomh-bhaile na dùthcha.[2] Tha 11,891 duine a’ fuireach an seo.
Eachdraidh[deasaich | deasaich an tùs]
Chaidh am baile agus an caisteal a stèidheachadh ann an 1235[3] le ridire Normanach air an robh De Barra agus fhuair am baile a chuid chòirichean bhon Rìgh Seumas VI ann an 1613.[4] Chuir na Gàidheil agus feachdan na Frainge ruaig air Arm na Breatainne ri linn Ar-a-mach na Frainge agus Ar-a-mach Comann nan Èirinneach Aonaichte (Gaeilge: Cumann na nÉireannach Aontaithe), ann an 1798. Bha am buaidh a thugadh air Gearrasdan nan Gall cho làidir is iad nan ruith air falbh cho luath aig peilear dearg am beatha mar eich, gun tugadh Rèisean Chaisleán an Bharraigh air a’ Chath siud.[5] Chaidh Lìg Nàiseanta Fearann na h-Èireann (Gaeilge: Conradh na Talún) a chuir air dòigh anns a’ bhaile air an 21 an Dàmhair 1879, le Mícheál Mac Dáibhéid, a bhuineadh don tSráid, baile beag eile sa sgìre.[6] Dh’fhàs am baile na bu mhotha fad na 90an is toiseach na 21mh Linn le cuideachd bho luchd-poileataigs-ionadail, gu h-àraidh bho Éanna Ó Coinnigh, a tha na Taoiseach an latha an-diugh.
Daoine Ainmeil[deasaich | deasaich an tùs]
- Cathal Ó hEochaidh: (1925 – 2006), Taoiseach na h-Èireann trì tursan.
- Éanna Ó Coinnigh: (1951): Taoiseach na h-Èireann an latha an-diugh.
Bailtean Co-cheangailte[deasaich | deasaich an tùs]
- Ancona (An Eadailt)
- Auray (A' Ghearmailt)
- Baile Méanach (Èirinn)
- Höchstadt (A' Ghearmailt)
- Peekskill (Eabhraig Nuadh)
Iomraidhean[deasaich | deasaich an tùs]
- ↑ Logainm
- ↑ Global Feed
- ↑ Mayo
- ↑ Westerly visions
- ↑ The Government Forces Engaged at Castlebar in 1798, Henry McAnally, Irish Historical Studies, Vol. 4, No. 16 (Sep., 1945), pp. 316-331
- ↑ Leabharlann Chonntae Mhaigh Eo


text:
Roc
'S e stoidhle-chiùil a th' ann an roc a thòisich anns Na Stàitean Aonaichte anns na caogadan a sgaoil air feadh an t-saoghail. 'S e tùs roc 'rhythm and blues,' stoidhle-chiùil a chruthaich Ameireaganaich Afraganach anns Na Stàitean. Shiubhail ròc gus An Rìoghachd Aonaichte anns na seasgadan agus chaidh e gu bàrr an sin le còmhlanan-ciùil mar Na Rolling Stones agus Na Beatles.
Còmhlanan roc Gàidhlig[deasaich | deasaich an tùs]
- Atomgevitter
- Black Sister
- Na Gathan
- Là Luain
- Mill a h-Uile Rud
- Oi Polloi
- Runrig
- Sunrise Not Secular
- The Thing Upstairs


text:
Hjalmar Hammarskjöld
B' e neach-poileataigs agus sgoilear às An t-Suain a bh' ann an Knut Hjalmar Leonard Hammarskjöld (IPA: : [hamːarɧœld, Tuna, 4 an Gearran 1862 - Stockholm, 12 an Dàmhair 1953).[1] Phòs e aig Agnes Almquist ann an 1890 agus rug i ceathrar mhic dha. Bhuannaich fear dhiubh, Dag Hammarskjöld, an Duais Nobel airson Sìthe ann an 1961.[2] B' e Hammarskjöld a rèitich an Còrdadh a sgaoil Aonadh Nirribhidh agus An t-Suain (Suainis: Svensk-norska unionen) ann an 1905.[3] Bha e os cionn Riaghaltas thar phàrtaidh aig àm a' Chogaidh Mhòir. Dh' fhàgadh airsan gu robh e ro rag ris na riaghailtean is nach leigeadh e mòran bhiadh a-steach dhan dùthaich agus gu robh e gu math dlùth air A' Ghearmailt. A thuilleadh air sin, bha e na Mhinistear an Fhoghlaim agus na Mhinistear a Cheartais cuideachd. Fhuair e ballrachd Acadamaidh na Suaine ann an 1918.[4]


text:
Cia Mheud Dùthchannan air a bidh sibh a’ Tadhal gun Bhìosa?
Bidh Albanaich a' tadhal air 167 dùthchannan gun bhìosa. Tha seo san 3s ìre san t-saoghal comhla ris Òlaind, Fhraing agus Bheilg. Bidh Suaineaich, Fionnlannaich agus Gearmailtich a' tadhal air 168 dùthchannan agus Danmhairgich a' tadhal air 169 dùthchannan.BhìosaTha àirmh nan dùthchanna...
Air fhoillseachadh le: Gàidhlig ann an Iapan - DiCiadain, 13 dhen t-Samhain, 2013
- Seann-naidheachdan
- Cuir bhòt! fiamh-ghàire
Bha ceist seo agam anns mo leasan sa' mhadainn an-diugh -3. Cò mheud sròn a th' agad?Seo a' fhreagairt agam. Dè tha sibh a' ciallachadh - cò mheud sròn a th' agad? A bheil ...from puxill - DiMàirt, 6 dhen Mhàrt, 2012


text:
Tha e coltach gum bi an rathad-iarainn a’ tighinn air ais gu Stèisean Chnoc na h-Abaide (Abbeyhill) ann an Dùn Èideann, a dhùin ann an 1964, ged nach bi e na stèisean a-rithist – fhathast co-dhiù!
Tha seo mar phàirt de EGIP (Edinburgh-Glasgow Improvement Project) – am pròiseact gus an rathad-iarainn eadar an dà bhaile a dhealanachadh.
Thèid làrach an stèisein a chleachdadh airson àite feitheimh airson trèanaichean a tha air a dhol gu Stèisean Waverley agus a tha a’ feitheimh ris an ath sheirbheis aca.
Chithear bhideo agus barrachd fiosrachaidh air làrach-lìn EGIP.
Tha mi cinnteach gun lean an iomairt gus stèisean a thogail ann. Bha mi a’ fuireach ann an Cnoc na h-Abaide fad 9 bliadhna agus bhiodh an stèisean air a bhith gu math feumail dhomh!
Seo Cnoc na h-Abaide mar a tha e an-dràsta:
Seo Cnoc na h-Abaide mar a bhios e::


text:
Tha dealbhan a thog mi air nochdadh air corra làrach-lìn mun Ghàidhlig is mu rathaidean-iarainn roimhe.
Bha dealbh no dhà agam ann an irisean is cuairt-litrichean Gàidhlig is rèile cuideachd is chaidh tè no dhà fhoillseachadh fiù’s ann an colbh Gàidhlig an Albannaich. A dh’aindeoin seo, ge-tà, cha robh mi an dùil gum faicinn tè de na dealbhan ann am pàipear naidheachd mòr.
Dh’atharraich sin bho chionn ghoirid nuair a chaidh fios a chur thugam leis a’ phàipear naidheachd ris an canar ‘Caraid nan Gàidheal’ ann an rhyming slang na Gàidhlig.
Seadh, chleachd an Daily Mail dealbh a thog mi. Bha iad ag iarraidh dealbh den rathad-iarainn bheag ann am Pàirce Barshaw ann am Pàislig.
A rèir coltais, chaidh an rathad-iarainn a dhùnadh a chionn ’s nach robh teisteanas ‘slàinte is sàbhailte’ aca tha e coltach nach robh dealbh sam bith eile den rathad-iarainn ri lorg.
Chaidh mo phàigheadh airson na deilbh. Mar a tha fios aig mo chàirdean, chan eil mi idir dèidheil air ‘Caraid nan Gàidheal’ a chionn ’s nach bi mi ag aontachadh riutha uair sam bith air rud sam bith.
Tha seo a’ togail cheist. Dè bu chòir dhomh dèanamh leis an airgead a fhuair mi bhon Daily Mail? A bheil fhios aig duine sam bith a bheil buidheann-carthannais ann a tha a’ toirt taic do dh’in-imrichean a tha nam pàrantan singilte, a tha gèidh, a tha gun obair, a tha am beachd tuath-gaoithe a thogail agus aig a bheil Gàidhlig?
Alasdair


text:
Bha ùidh riamh agam ann an longan-adhair agus tha mi air dà leabhar a leughadh mun deidhinn bho cionn goirid.
Mura h-eil mi air mo mhealladh, ghabh mi ùidh annta an tòiseach nuair a bha mi nam bhalach bheag nuair a chunnaic mi tè le mo shùilean fhèin. Mas math mo chuimhne, thàinig long-adhair gu Stepps, am baile às a bheil mi, nuair a bha mi anns a’ bhun-sgoil. Chaidh an clas againn uile a-mach às an sgoil gus sùil a thoirt oirre. Bhiodh seo eadar is dòcha 1979 is 1982.
A bheil fhios aig duine sam bith an robh an leithid ann an Glaschu aig an àm sin?
Tha mi air faighinn a-mach gu bheil Taigh-tasgaidh nan Zeppelin ann am Friedrichshafen sa Ghearmailt far am faod thu a dhol air turas luing-adhair. Feumaidh mi a dhol ann latha de na làithean.
Tha tursan zeppelin rim faighinn ann an San Fransisco cuideachd – àite far a bheil tramaichean gu leòr ann a bharrachd.
Alasdair


text:
Luchd-adhair gan ainmeachadh
Dh'ainmich an MOD fear-adhair a bhàsaich, agus dithis a tha fhathast a dhìth ach ris nach eil dùil, às dèidh na tubaiste Tornado Dimàirt.
Bhàsaich Flt. Lt. Hywel Poole, a bha 28 agus à Bangor anns a' Chuimrigh, an dèidh mar a chaidh a thoirt do dh'Ospadal an Rathaig Mhòir ann an Inbhir Nis, 's e air a fhìor dhroch ghoirteachadh.
Tha Sqd Ldr Samuel Bailey, 35 agus à Nottingham ann an Sasainn, agus Flt Lt Adam Sanders, 27 agus à Lancashire, fhathast a dhìth ann an Linne Mhoireibh.
Tha an aon fhear a thàinig beò às an tubaist, nach eileas ag ainmeachadh, fhathast ann an staid ìosail anns an ospadal an Inbhir Nis.
Thòisich iomairt feuch lorg fhaighinn air an dithis a tha fhathast a dhìth madainn Diardaoin.
Bha dithis air bòrd gach plèana, agus tha am BBC air fios fhaighinn gur e oide agus neach-trèanaidh a bha a' dèanamh suas an dà chriutha.
Bha an ceathrar criutha 's an dà itealan stèidhichte aig Ionad Feachd Rìoghail an Adhair Inbhir Lòsaidh ann am Moireibh.
Tha sgioba-rannsachaidh bhon RAF air a bhith aig làrach na tubaiste ann an long sgrùdaidh.
Bidh iad a-nis a' tomhas na tha a dhìth airson an dà itealan a thogail às a' mhuir.
Bidh luchd-sgrùdaidh nan tubaistean-adhair cuideachd a' sgrùdadh pìosan a thugadh air tìr cheana ann am Bucaidh.
Bheir iad sùil cuideachd air clàran radar, a thuilleadh air a bhith ag èisteachd ri còmhraidhean rèidio bhon àm a thachair an tubaist.
Tha dùil gum mair an rannsachadh treis fhathast.


text:
Catamaran air an taobh siar?
Thuirt ceannard na companaidh Pentland Ferries gum biodh catamaran tuilleadh is comasach seòladh ann an uisgeachan an taobh siar.
Nochd a' cheist roimhe is cuid ag ràdh, leis gu bheil catamaran nas luaithe is nas saoire a thaobh connadh na bàt-aiseig àbhaisteach, gum bu chòir do Chaledonian Mac a' Bhriuthainn beachdachadh air an cur an sàs air cuid de na slighean acasan.
Thog rannsachadh bho Oilthigh Shrath Chluaidh bho chionn beagan bhliadhnaichean ceistean air cho comhfhurtail is socair 's a bhiodh catamaran air a' chost an iar an taca ri soitheach àbhaisteach.
Tha an t-seòrsa bhàta seo, ge-tà, air feum mòr a dhèanamh do Phentland Ferries air an t-slighe eadar Arcaibh is Tìr Mòr.
Bheir e uair a thìde dhan chatamaran aca, Am Pentalina, seòladh eadar Bàgh Gills ann an Gallaibh is St Margaret's Hope ann an Arcaibh.
Freagarrach
Ged a tha an ceannard, Anndra Banks, ag aideachadh nach eil catamaran freagarrach air slighean fada ann an leithid a' Chuan a Tuath, tha e ag ràdh gum biodh iad glè mhath air slighean an iar.
"Dhèanadh catamaran an gnothach air a' chosta an iar gun teagamh," thuirt Mgr Banks.
"Dhèanadh catamaran a bha mòr gu leòr, can mu 85-90m, dhèanadh e a' chùis air an t-slighe eadar Ulapul is Steòrnabhagh gun duilgheadas.
"Tha sinne air a bhith a' cleachdadh catamaran fad bhliadhnaichean a-nise sa Chaol Arcach - am measg uisgeachan cho garbh 's a tha san t-saoghal dh'fhaodadh tu a ràdh - is 's e glè bheag de làithean a chaill sinn ri linn na sìde," thuirt e.
Tha Mgr Banks ag ràdh, nam faigheadh e an cothrom, gum faodadh e seirbheis a cheart cho math a thabhainn air a' chosta an iar.


text:
"Sgainneal" Mhalaig 's Armadal
'S e sgainneal a th' anns an t-suidheachadh anns a bheil an t-seirbheis aiseig eadar Malaig 's Armadal, a rèir Bhuill-Phàrlamaid Albannaich ùir na sgìre.
Bha Ceit Fhoirbeis a' bruidhinn agus còrr air mìle duine air an ainm a chur ri ath-chuinge ag iarraidh gun tèid am bàt'-aiseig an Coir' Uisg' a chur air ais air an t-seirbheis.
Bha an MV Coir' Uisg' a' frithealadh na seirbheis fad bhliadhnaichean mus deach a toirt far na slighe am-bliadhna.
Tha mòran anns a sgìre mì-thoilichte mu staid na seirbheis bho thòisich clàr-ama an t-Samhraidh.
Tha Ceit Fhoirbeis a-niste ag iarraidh coinneimh le CalMac agus Ministear na Còmhdhail mun t-suidheachadh.
"Tha fios agamsa dè cho cudromach 's a tha an t-seirbheis aiseig eadar Malaig agus Armadal," thuirt i.
"'S e sgainneal a th' ann nach eil deagh sheirbheis air a bhith againn airson sia seachdainean, bhon a thòisich CalMac an clàr-ama ùr le na trì bàtaichean aiseig ùra.
"Ged a tha barrachd sheòlaidhean ann gach là, chan urrainn dhomh a chreidsinn gu bheil CalMac a' cleachdadh bhàtaichean nach eil freagarrach airson na seirbheis," thuirt i.
Dhearbh i cuideachd gun do bhruidhinn i an t-seachdain a chaidh ri Ministear na Còmhdhail, Derek MacAoidh.
"Dh' inns Mgr MacAoidh dhomh gum biodh e deònach coinneachadh riumsa, Iain Blackford agus CalMac cho luath 's a 's urrainn dhuinn," thuirt i.
Thuirt neach-labhairt bho ChalMac: "Tha sinn a tuigsinn a' mhì-thoileachais am measg muinntir na sgìre a thaobh nan trioblaidean a th' air a bhith ann leis a' chlàr-ama ùr.
"Ged a tha an àireamh de sheòlaidhean a chaidh a chur dheth anns na ciad seachd seachdainean ro àrd, tha sinn a' cumail sùil gheur air an t-suidheachadh agus tha sinn a-niste air atharrachaidhean a thoirt air a' chlàr-ama, is tha sinn a' smaoineachadh gun toir e piseach air cùisean.
"Bhiodh sinn toilichte coinneachadh ri Ms Fhoirbeis airson mìneachadh carson a tha sinn air seirbhis nas sùbailte 's nas trice a chur air an t-slighe a tha seo, 's gu bheil e-niste nas comasaiche barrachd charbadan a ghiùlain.
"Tha sinn dhen bheachd gun toir na h-atharrachaidhean buannachdan 's an ùine fhada dhan eilean," thuirt iad.


text:
Iasgach-dealain fon phrosbaig
Tòisichidh Riaghaltas na h-Alba co-chomhairle air iasgach-dealain.
Tha an dòigh seo airson muasgain fhaighinn air a chasg an-dràsta leis an Aonadh Eòrpach, ach thuirt rannsachadh le Buidheann Mara na h-Alba ann an 2014 gu bheil iasgach le dealan a' toirt glè bheag de bhuaidh air grunnd na mara.
Gu dearbha, bha an aithisg ag ràdh gun robh dòighean iasgaich traidiseanta nas milltiche agus tha iasgairean ag iarraidh air an riaghaltas tagradh a dhèanamh dhan Roinn Eòrpa airson iasgach-dealain a cheadachadh far chostaichean na h-Alba.
Fhuair Nirribhidh agus a' Bheilg cead airson iasgach-dealain roimhe.
Tha iasgach-dealain connspaideach ge-tà.
Thuirt na còcairean Anndra Fairlie agus Tom Kitchin ann an litir a chaidh fhoillseachadh bho chionn trì bliadhna gun urrainn dha iasgairean a tha a' cleachdadh dealain tòrr chreutairean - a bharrachd air muasgain - a mharbhadh mur a h-eil iad garbh faiceallach.
Thuirt Rùnaire Comann Iasgairean nan Eilean Siar, Donnchadh MacAonghais: "Tha sinne air sealltainn dè an dòigh riaghlaidh a bhiodh sinne ag iarraidh anns na h-eileanan.
"Bha sinn a' coimhead ri casg air an deireadh-sheachdain, agus gum bi casg bho 1800 gus nach bi cunnart sam bith ann air feadh na h-oidhche."


text:
Buidheann bùtha ga cur air chois
Chuireadh buidheann stiùiridh air chois oidhche Mhàirt airson bùth choimhearsnachd a stèidheachadh ann an Loch Baghasdail an Uibhist a Deas.
Dhùin an aon bhùth a bha a' reic bidhe sa bhaile na bu tràithe am-bliadhna, goireas a tha a' choimhearsnachd ag ionndrainn gu mòr.
Bha còrr air 80 duine an làthair aig a' choinneimh.
"Bha bùth an seo riamh, agus bha daoine eòlach air tighinn innte agus stuthan ann a bhiodh a dhìth ort, 's dòcha nach biodh tu airson falbh sa chàr fada a dh'iarraidh stuthan mar a tha bainne, no lof, no rud mar sin," thuirt Marion Steele, a bh' aig a' choineimh, agus a tha den bheachd gu bheil bùth riatanach dhan àite.
"Dh'fhaodadh tu tighinn a-mach 's sin fhaighinn, agus chan eil sin againn a-niste.
"On a bha i againn 's on a chaill sinn i, tha sinn ga h-ionndrainn.
"Bha mi glè thoilichte às na chuala mi. Thionndaidh tòrr a-mach airson na coinneimh a bha seo, agus bha a h-uile duine a bha san rùm ag iarraidh bùth fhaicinn ann an Loch Baghasdail a-rithist.
"Bha duine ann a bha a' bruidhinn, 's ann on Cho-operative a bha e fhèin, agus thuirt e gun robh esan a' smaoineachadh gur e rud a dh'obraicheadh 's e togalach a bha leis a' choimhearsnachd.
"Agus nam biodh an togalach leis a' choimhearsnachd fhèin cha bhiodh cosgais mhàil ann, agus tha mi a' smaointinn gur e sin an dòigh air adhart.
"Ach tha fhios agam gum bi e caran doirbh àite a lorg," thuirt i.
Thuirt riochdaire a' Cho-op aig a' choinneimh gun robh 95% de bhùithdean coimhearsnachd soirbheachail.
"Tha mi a' smaointinn gun tug sin misneachd dhaibh, 's brosnachadh dhan a h-uile duine a bha san rùm nuair a chuala iad sin," thuirt Ms Steele.
"Agus tha mi a' smaointinn, mura robh iad a' smaointinn roimhe seo gur e sin an rathad air adhart, tha mi a' smaointinn 's dòcha gu bheil iad a' smaointinn sin a-niste.
"'S e bùth choimhearsnachd a dh'obraicheas. Tha mi a' smaointinn gum biodh e ro dhoirbh do dh'aon duine no 's dòcha dithis a dhol leotha fhèin, airson tha mi a' smaointinn gu bheil taic mhòr ann airson bùithdean coimhearsnachd," thuirt i.


text:
Ally McCoist
'S e cluicheadair ball-coise a bh' ann an Alistar "Ally" Murdoch McCoist MBE (breith 24 den t-Sultain, 1962 ann am Bellshill). Chluich e mar cuspairiche, no "striker", agus chuir e seachad a chuid mhòr thìde a cluich airson Rangers agus tha tòrr dhaoine den bheachd gur e aon de na cuspairean is fheàrr ann an eachdraidh Rangers, agus ball-coise Albannach air fad, a bh' ann. Cluich e cuideachd airson Alba 61 turas agus fhuair e 17 tadhal do dhùthaich. Aig an àm seo tha e ag obair mar iar-mhanaidsear aig Rangers fo Walter Smith.


text:
Nuair a tha thu a 'dol tro àm cruaidh, daoine nach eil an-còmhnaidh fios agam dè chanainn. Mar thoradh chiall clichés no trite oidhirpean gus toileachas thu suas. Bha mi riamh a bha duilgheadas ann le cliché phrases- an t-seòrsa nach eil a 'ciallachadh dad don neach ag ràdh riutha agus chan eil a' cuideachadh an neach a chluinntinn orra. Silly rudan mar, "Cadal suas" agus "Cha fàs nas fheàrr." Really? Ciamar a tha fios agad? Cha leig thu leas a dhèanamh do charaidean fàbharan sam bith le bhith a 'toirt dhaibh solas, mothtanach dòchas nach eil freumhaichte ann an rud sam bith. Nuair domhainn pian buillean cruaidh a dh'fheumas sinn rock fhìrinn a chumail suas dhuinn.
Rè a Bout le aillse, Christopher Hitchens sguireas Cluicheadairean sàrachadh le cuid de na abairtean chiall sinn a thilgeil timcheall. Tha e a 'cosg beagan duilleagan a' toirt ionnsaigh air fear dhiubh anns an leabhar aige, Dead Air. Tha e ag ràdh, "Gu sònraichte, Tha mi air beagan stad cur a-mach teachdaireachd gu robh 'ge b'e air bith nach eil a' dèanamh mo mharbhadh mo nas làidire. ' "Tha e ag ràdh, "Anns a 'bhèisd corporra an t-saoghail ... tha a h-uile cus rudan a dh'fhaodadh a mharbhadh thu, Chan eil thu a mharbhadh, agus an uair sin a 'fàgail thu gu mòr nas laige. "Cha'n urrainn thu dìreach a' faireachdainn an aoibhneas?
'S e fuaimean dubhach, ach tha mi a 'smaoineachadh Hitchens a tha ceart ann an seagh. Tha e gu math comasach gun urrainn dhuinn a dhol tro doirbh rudan a-mhàin lagachadh dhuinn agus tha e gar cuideachadh gu bàs. 'S urrainn dhomh smaoineachadh air cuideigin ag iarraidh a' cheist, “Ciamar a dh'fhaodadh rudeigin uamhasach a bha seo a dhèanamh orm nas làidire?” Fiù 's a' mhòr-chuid de dhaoine matha faodar a bhriseadh sìos leis a 'bhrùidealachd ar tuiteam- t-saoghail. Dòchasachd Chan urrainn beò uiread beatings gus an deach a briseadh, agus da-rìribh mu dheireadh chokes e a-mach. Abairtean a bha uaireigin a Shamhlaich mi cute coltas a-nis gun fheum. Ach tha an tobar-ciallachadh faireachdainn Hitchens ionnsaigh a-riamh fìor? Tha mi a’ smaoineachadh gur e.
Nuair a bheil e fìor?
"Dè Chan eil mo mharbhadh tha gam làidire" a bhith fìor, ach a-mhàin ma tha rudeigin taobh a-muigh seo bheatha. Ma seo bheatha, seo an t-saoghail, agus tha a h-uile buidheann seo tha, Hitchens tha ceart. Tha e breug. Bhiodh e ag ràdh mar, "Dè nach eil làn mo càr ga dhèanamh nas làidire." Sin amaideach. Dh'fheumadh tu a 'toirt feart air an fhìrinn a' creidsinn gu bheil. Ach ma tha ar sealach deuchainnean tha seòrsa de shiorruidh ciall dh'atharraicheas e h-uile rud.
Pòl ag innse dhuinn, "A h-uile nithe ag obair còmhla airson math nan daoine a tha Dia a ghràdhachadh agus a ghairm a rèir adhbhar aige." Tha an rann seo uaireannan tha droch dhìol, ach 'se aon de na bu bhrèagha geallaidhean ann a h-uile de na Sgriobtuiribh. Chan eil seo a 'ciallachadh gun robh Crìosdaidhean a tha neo-bhàsmhor. Dhuinn uile bhios deuchainnean, ach chan urrainn dhuinn a bhith a 'chùis mu dheireadh thall le orra. Fiù 's ar naimhdean as miosa, mar a dh'fhuiling agus a bhàsaich, fàs ar caraidean ann an Criosd, oir tha iad a 'cheann thall ag obair ann ar fàbhar.
Mar sin, ciamar dìreach sgriosail deuchainnean urrainn sin dha-rìribh a dhèanamh nas làidire dhuinn? Seo trì dòighean (le mòr dùblachadh):
1. Tha iad a dhèanamh dhuinn an crochadh air Iosa
Nuair a tha mi a 'faireachdainn mar h-uile càil ann mo bheatha a' dol gu math, mo chridhe anns a 'bhad fasgaidhean a-steach fèin-eisimeileachd. Cha robh ea 'fàilligeadh. Tha mi a 'tòiseachadh a' ùrnaigh nas lugha oir tha mi a 'gabhail subconsciously chan eil mi gann de rud sam bith. Tha mi a bhith moiteil às oir tha mi a 'smaoineachadh mi an t-adhbhar h-uile càil a' dol gu math. Anns na h-amannan, Tha mi a 'dìochuimhneachadh gum tha Dia a' toirt dhuinn deagh thiodhlacan, agus tha mi fhathast a dhìth Him a chumail suas rium. Tha mi a 'gabhail ris gu bheil mi airidh air gach aige tròcairean.
Ach nuair a thig deuchainnean ar slighe, iad a 'sealltainn dhuinn ar laigse fhèin. Bha tinneas a 'cuimhneachadh mar a tha sinn cugallach, luidh-cheangailte ri cur an cuimhne dhuinn gu bheil obair chruaidh Chan eil barantas sam, agus còmhstri 'cur nar cuimhne gum feum sinn Iosa anns gach raon de ar beatha.
2 Corintianaich 12 'S e comhfhurtachd dhomh ann amannan laigse. Pòl ag aithneachadh gu bheil Dia a thug e dha tionndadh deuchainn ri "cumail [ris] bho fàs stràiceil. "Agus tha e ag ràdh ea 'bòstadh dheòin ann a laigse, agus gun robh e riaraichte leis a h-uile seòrsa de na deuchainnean. Ciamar a dh'fhaodadh a bhith Paul susbaint agus fiù 's toilichte mu dheidhinn deuchainnean? Tha mi a 'smaoineachadh Pòl ag ràdh gu bheil na deuchainnean a dhèanamh soilleir gu bheil feum e gràs Dhè agus cumhachd. Fèin-eisimeileachd Tha laigse, agus eisimeileachd air Criosd tha neart. Mar sin Pòl ag ràdh, "Nuair a tha mi lag, an uair sin tha mi làidir. "
2. Iad a 'dèanamh tuilleadh dhuinn mar Iosa
Sinn riamh a bhith comasach air fhulang sgriosail deuchainnean gus am bi sinn a 'tuigsinn gu bheil ar comhfhurtachd agus deagh shlàinte Chan eil dè tha as cudromaiche. Cofhurtachd is slàinte a tha rudan math gu bheil Dia a 'toirt toileachas a thoirt dhuinn. Ach Dhè bun-thoil airson ar beatha a tha sin bhiodh sinn mar Iosa. Agus tha e fiù 's deònach a cleachdadh deuchainnean choilionadh gun. Eabhraich 12 ag ràdh, "[Dia] cuspairean dhuinn airson ar deagh, a dh'fhaodas sinn a roinn a naomhachd. "Trèanadh ann an Dia gym dòcha cron uaireannan, ach tha e gum bi sinn nas làidire.
Seumas 1:2 tighinn gu inntinn, far a bheil e ag innse dhuinn "Count e a h-uile aoibhneas, mo bhràithrean, nuair a choinnicheas tu deuchainnean de dhiofar seòrsa…"An t-adhbhar a bu chòir dhuinn a chunntadh e aoibhneas a tha an caractar Christlike e a 'foillseachadh. Tha ar n-irioslachd e nas cudromaiche na ar sonas. Tha e nas fheàrr a bhith lag corporra agus spioradail làidir.
3. Tha iad a dhèanamh dhuinn fada a bhith maille ri Iosa
Ar cridheachan a tha lagachadh le peacadh, agus tha sinn gu tric a lorg fhìn, làn cianalais airson barrachd air dè an t-saoghal a tha a 'tabhann. Ach an uair a sealach aoibhneasan t-saoghal seo a tha air a thogail bho dhuinn, tha sinn a 'cur an cuimhne gu bheil an Talamh Chan eil ar dachaigh. 'S e ar saoranachd ann an àiteachan eile.
Is toigh leam a bhith a 'fuireach ann an taighean-òsta snog, agus nuair a nì mi mi a 'feuchainn ri brath a ghabhail air a h-uile sochairean. Ach an uair sin tha mi a 'tòiseachadh a' ionndrainn mo bhean, agus an uair sin tha mi a 'tuigsinn mi nach eil an t-aodach mi a' ciallachadh a thoirt, agus an uair sin tha mi a 'tuigsinn an t-seòmar-seirbheis a tha mu leth cho math mo bhean a' còcaireachd. Tha ea 'toirt nam chuimhne gu bheil an taigh-òsta seo chan eil mo dhachaigh. Sàsachadh miann a dhèanamh dhòmhsa fada gu bhith aig an taigh. Tha an talamh far nach eil e 'm buin sinn, agus deuchainnean an cuimhne dhuinn gu bheil ar pàrras e ann an àiteachan eile, le ar Tighearna. Cha bhi sàsachadh miann ann am Flaitheanas, oir ar Tighearna bidh a h-uile riarachadh ar longings. Bidh e cur às do pian agus dòirtidh e gràs a-mach air dhuinn gu bràth.
Mar sin, an ath thuras a tha thu aig a bheil caraid dol tro cruaidh ùine, cuimhne orra gu bheil fiù 's a' mhòr-chuid droch-bhuille dòrainneach urrainn dhuinn a dhèanamh nas làidire. Cha tro deagh smaoineachadh is dòchas, ach tro fhìor dhòchas agus fìor atharrachadh. Agus nuair a tha thu a 'dol tro doirbh seusan, leig e tarraing thu nas fhaisge air Criosd. Na biodh eagal ort, tha 'n Tighearna maille ribh.
Tha chreidmheach an dòchas a tha taobh a-muigh an uaigh, agus anns an ath bheatha sinn a bhith coltach agus maille ris. So even what kills us makes us stronger.


text:
LEARNGAELIC WITH AN LÀ LEARNGAELIC LEIS AN LÀ
- Gaelic text Teacsa Gàidhlig
- English text Teacsa Beurla
- Gaelic & English text Teacsa Gàidhlig & Beurla
- Vocabulary Briathrachas
Burgar Chaluim (17/06/2016)
[Màiri Rodgers – Preseantair] Tha gille òg à Leòdhas a' dèanamh air Fèill Àiteachais mhòr Dhùn Èideann agus e gu bhith a' taisbeanadh liut shònraichte ann a bhith a' dèanamh burgaran. Fhuair Calum MacRisnidh, a tha air a' chiad bliadhna ann an Sgoil 'Ic Neacail, troimhe chun na cuairt dheireannaich agus tha e a-nis a' strì an aghaidh triùir eile o air feadh Alba feuch cò aig a tha am burgar as fheàrr. Seo Murray MacLeòid.
[Murray MacLeòid – Neach-aithris] Seo Calum air a dhòigh is ag ullachadh am burgar aige fhèin, air an tug e ainm ‘Burgar Mòr nam Marag.’ Tha e a-nise sa chuairt dheireannaich de dh’ fharpais nàiseanta, air a ruith leis a’ bhuidhinn Feòil Inbheil na h-Alba – Quality Meat Scotland.
[Calum MacRisnidh] Uill thug an Home Ec tidsear agam foirm dhomh airson a dhol airson co-fharpais agus chuir mi marag-dhubh agus pork ann. Agus an uair sin thàinig i air ais a-steach agus thuirt i, “oh tha thu troimhe chun na cuairt dheireannaich.
[Murray MacLeòid – Neach-aithris] Gu deimhinne tha coltas math air a’ bhurgar. Tha e air a dhèanamh le feòil-mhuice le ubhal agus uinneanan agus na theis-mheadhan, sliseagan de thaigeis is marag-dhubh. Tha fios a-rèiste gu bheil e coimhead air adhart ri Fèill Àiteachais mhòr Dhùn Èideann?
[Calum MacRisnidh] Tha gu mòr. Air sgàth tha mi faighinn dheth na sgoile agus tha mi a’ faicinn dè am fuss a th’ aig an Royal Highland Show.
[Murray MacLeòid – Neach-aithris] Agus an do dh’ fheuch thu fhèin air a’ bhurgar?
[Calum MacRisnidh] Dh’ fheuch mi am burgar aon trup agus dh’ fheuch mo phàrantan agus mo bhràthair e agus thuirt a h-uile duine gu robh e sgoinneil.
[Murray MacLeòid – Neach-aithris] Uill, le na rudan sin chan eil ach aon rud a’ cunntadh. Tha e math, tha e sgoinneil. Murray MacLeòid, BBC An Là le burgar Chaluim.
Calum’s burger
[Màiri Rodgers – Presenter] A young boy from Lewis is heading to the prestigious Royal Highland Show in Edinburgh to showcase his special flair for making burgers. Calum MacRitchie, who is in first year at The Nicolson Institute, made it through to the final and he will now compete against three others from across Scotland to see who has the best burger. Here’s Murray MacLeod.
[Murray MacLeod – Reporter] Here’s Calum, delighted preparing his own burger, which he’s called ‘The Big Black Pudding Burger.” He’s now through to the final of the national competition, which is run by the group Quality Meat Scotland.
[Calum MacRitchie] Well my Home Ec teacher gave me a form to enter the competition and I put black pudding and pork in it. And then she came in and said “you’re through to the final.”
[Murray MacLeod – Reporter] Well the burger certainly looks good. It’s been made with pork, apple & onion and in the centre, slices of haggis & black pudding. Surely therefore he is looking forward to the Royal Highland Show?
[Calum MacRitchie] Yes very much so. As I’m getting off school and get too see what all the fuss of the Royal Highland Show is about.
[Murray MacLeod – Reporter] And have you tried the burger yourself?
[Calum MacRitchie] I tried it once and my parents and brother tried it and they all said it was excellent.
[Murray MacLeod – Reporter] Well, with that, there’s only one thing that counts. It is good, it’s excellent. Murray MacLeod, BBC An Là with Calum’s burger.
Burgar Chaluim
(Calum’s burger)
CuideachadhHow to use this site
Tha Learn Gaelic le An Là ag amas air luchd-ionnsachaidh na Gàidhlig a tha, le beagan misneachd, deiseil airson ceum air adhart a ghabhail. Tha an t-susbaint freagarrach dhan h-uile neach-ionnsachaidh, ach bidh e nas cuideachaile do dhaoine a tha seachad air an ìre Tòiseachaidh.Learn Gaelic with An Là is aimed at learners who have already gained some confidence in Gaelic and want to take their learning to the next level. The material is suitable for all learners, but those who have progressed beyond the Beginner level will find this section particularly useful.
Bidh sinn a’ cur sgeulachdan bhon phrògram BBC An Là beò gach seachdain, le tar-sgrìobhadh Gàidhlig is eadar-theangachadh Beurla. Bidh dath an teacsa ag atharrachadh nuair a thèid facal a chluich. ‘S urrainnear cliogadh air facal sònraichte agus cluichidh am bhidio bhon sin a-mach. Dh’fhaodadh gum biodh seo cuideachail dha luchd-ionnsachaidh airson fuaimneachadh a dhearbhadh. Stories from the BBC ALBA Gaelic news programme "An Là" are uploaded on a weekly basis, with a Gaelic transcript and an English translation. As each Gaelic word is spoken, the accompanying text changes colour. Individual words can be selected with a simple click and the video will play from that point onwards. Learners may find this useful for checking pronunciation.
Bidh gach paragraf Gàidhlig a’ gluasad ri linn na h-aithris, ach faodar cuideachd na bàraichean-sgrolaidh a ghluasad gu earrann shònraichte den aithris.Each Gaelic paragraph automatically scrolls in conjunction with the news report, but the manual scrolling bars can also be used to move the text to a particular section of the report.
Chithear an tar-sgrìobhadh Gàidhlig anns a’ chiad dol a-mach. Ach, gheibhear eadar-theangachadh Beurla den tar-sgrìobhadh le bhith a’ taghadh Beurla no Gàidhlig agus Beurla.The Gaelic transcript is shown by default. However, you can see a translation of the transcript by selecting the English or Gaelic and English tabs.
Tha briathrachas cuideachd ri fhaotainn, le faidhlichean fuaim Gàidhlig na chois. Tha a’ bhriathrachas air a thaghadh bhon aithris fhèin, le measgachadh leithid ainmean-àite, briathrachas naidheachd, gnathasan-cainnt is abairtean. Key vocabulary is also provided, with accompanying Gaelic audio. This is a selected from the vocabulary contained in the news report and may include a selection of place names, news terminology, useful colloquialisms and phrases.
Tha luchd-leasachaidh an làraich a’ moladh gun tèid am brabhsair-lìn as ùire a chleachdadh airson an t-susbaint seo fhaicinn. Am measg nam brabhsairean ùra (saor an-asgaidh) as urrainnear a chleachdadh, tha Google Chrome, Mozilla Firefox, Internet Explorer agus Safari.The developers of the site recommend that an up-to-date web browser is used to ensure the content displays to its optimum. Suitable browsers (which are free to use) include the latest versions of Google Chrome, Mozilla Firefox, Internet Explorer and Safari.
Gheibhear an làraich seo air tablaidean is fònaichean-làimhe ach, a chionn ‘s gur e bhidiothan làn-sgrion a-mhàin a sheallas iPhone, bithear a’ cluich faidhle-fuaim seach bhidio.The site should work on mobile devices, but since iPhones will only show video full-screen and hide the transcript, we play an audio file instead of the video.
Credits
This site uses technology from jPlayer and Mozilla Popcorn, and builds on an idea and code developed by Mark Boas and associates at Happyworm.
All videos used are courtesy of BBC An Là and the British Broadcasting Corporation, who retain all rights to them.
Site design and coding by Sealgar Ltd.
Video, audio and transcripts provided by bbc.co.uk/alba.


text:
Linn Mheadhanach na Cloiche
Tha Meadhan Linn na Cloiche no Meso-liotaig, bho 10,000 gu 5,000 bliadhna, a' dol air ais gu deireadh na Linne Deighe mu dheireadh.
Aig an àm sin bha teòthachd an t-saoghail ag èirigh. Bha ìre na mara ag èirigh seach gun robh eigh-shruthan a’ leaghadh. Rè Meadhan Linn na Cloiche, gheàrr a' mhuir Èirinn far Bhreatainn agus far a' chòrr dhen Roinn Eòrpa. Bha coilltean a' còmhdach mòran dhen dùthaich.
B' e sealgairean-tionail a bh' anns na daoine aig an àm. Bhiodh sealgairean-tionail a' sealg bheathaichean fiadhaich agus ag iasgach airson tòrr dhen bhiadh aca. Bhiodh iad cuideachd a’ cruinneachadh mheasan, chnothan, lusan, fhreumhaichean agus shligean airson am biadh atharrachadh beagan. Bha na sealgairean-tional sin cuideachd air tòiseachadh a’ callachadh bheathaichean a leithid crodh agus caoraich.
Làrach meadhan linn na cloiche aig Ceann Locha air Rùm[deasaich | deasaich an tùs]
Thug cladhach arc-eòlais aig Ceann Locha air Rùm dhuinn an fhianais as tràithe mu thuineachadh dhaoine ann an Alba. Sheall fianais deiteadh rèidio-carbon ann an Ceann Locha gu bheil daoine air a bhith an sin bho co-dhiù c.6600 RC. Chaidh cnothan calltainn loisgte agus na mìltean thar mhìltean de bhleideagan cloiche bho dhèanamh innealan a lorg aig an làrach. Dh’fhaodadh gu bheil fianais air tuill-bacain a' sealltainn fasgadh on ghaoith, pàirtean de bhothain de sheiche is de bhacain no àitean-fasgaidh far am biodh daoine ann am Meadhan Linn na Cloiche a’ fuireach nuair a bha iad a’ tadhal san eilean.
O chionn mìltean de bhliadhnaichean bha daoine a' siubhal a Rùm air taobh siar Alba airson clach-fala a chruinneachadh gus innealan a dhèanamh. Chaidh nithean àrsaidh air an dèanamh de chloich-fala à Rùm a lorg aig làraich ann an Eige, Canaigh agus san Eilean Sgitheanach agus air làraich eile còrr is 70km on eilean.
Tuilleadh Leughaidh[deasaich | deasaich an tùs]
- RCAHMS Site Record, Kinloch, Rum (en)


text:
Gàradh Àirinis a' lorg tuilleadh obrach
Tha coltas gun tig an obair aig gàradh Àirinis ann a Leòdhas gu ceann aig deireadh na mìos.
Tha dòchas aca ge-tà, gum faigh iad cùmhnantan ùra bho ghnìomhachas na h-ola ro dheireadh a' Cheitein agus gun tig tuilleadh obrach à gnìomhachas a' chumhachd ath-nuadhachail.
Tha staid na h-eaconomaidh agus farpais bho ghàraidhean togail eile, a' dèanamh chuisean duilich dhaibh.
Tha an gàradh a' cur crìoch air trì cùmhnantan airson gnìomhachas a' chumhachd ath-nuadhachail, gach cuid airson muillnean gaoithe aig muir agus airson uidheamachd a tha a' toirt cumhachd às na tuinn.
Cùmhnantan
Thig an obair sin gu ceann aig deireadh na mios agus thèid a' mhòr-chuid den 80 neach-obrach a tha anns a' ghàradh an dràsta a phàigheadh dheth.
Bidh iad an dòchas cùmhnant eile fhaighinn airson 10 clàran-ola a thogail do raon ola Solan, a tha an iar air Sealtainn, ach cha chluinnear sian mun a sin gu deireadh a' Cheitein.
Tha dùil gum bi tairgsean a' nochdadh an ceartuair airson seacaid stàilinn air am bi clàr Solan na shuidhe ach bidh e treis mus tèid co-dhùnadh a dhèanamh air cò gheibh an cùmhnant sin.
Tha dòchas ann cuideachd gu faigh an gàradh obair à tuath-gaoithe Ìsginn agus dùil gun tèid tòiseachadh air a sin as t-Samhradh, ach chan eil coltas ann gun rachadh tòiseachadh air obair togail nam muillnean gaoithe fhèin gu deireadh na bliadhna.


text:
-
-
Archives
- January 2018
- December 2017
- November 2017
- October 2017
- September 2017
- August 2017
- July 2017
- June 2017
- May 2017
- April 2017
- March 2017
- February 2017
- January 2017
- December 2016
- November 2016
- October 2016
- September 2016
- August 2016
- July 2016
- June 2016
- May 2016
- April 2016
- March 2016
- February 2016
- January 2016
- December 2015
- November 2015
- October 2015
- September 2015
- August 2015
- July 2015
- June 2015
- May 2015
- April 2015
- March 2015
- February 2015
- January 2015
- December 2014
- November 2014
- October 2014
- September 2014
- August 2014
- July 2014
- June 2014
- May 2014
- April 2014
- March 2014
- February 2014
- January 2014
- December 2013
- November 2013
- October 2013
- September 2013
- August 2013
- July 2013
- June 2013
- May 2013
- April 2013
- March 2013
- February 2013
- January 2013
- December 2012
- November 2012
- October 2012
- September 2012
- August 2012
- July 2012
- June 2012
- May 2012
- April 2012
- March 2012
- February 2012
- January 2012
- December 2011
- November 2011
- October 2011
- September 2011
- August 2011
- July 2011
- June 2011
- May 2011
- April 2011
- March 2011
- February 2011
- January 2011
- December 2010
- November 2010
- October 2010
- September 2010
- August 2010
- July 2010
- June 2010
- May 2010
- April 2010
- March 2010
- February 2010
- January 2010
- December 2009
- November 2009
- October 2009
- September 2009
- August 2009
- July 2009
- June 2009
- May 2009
- April 2009
- March 2009
- February 2009
- January 2009
- December 2008
- November 2008
- October 2008
- September 2008
- August 2008
- July 2008
- June 2008
- May 2008
- April 2008
- March 2008
- February 2008
- January 2008
- December 2007
- November 2007
- October 2007
- September 2007
- August 2007
- July 2007
- June 2007
- May 2007
- April 2007
- March 2007
- February 2007
- January 2007
- December 2006
- November 2006
- October 2006
- September 2006
- August 2006
- July 2006
- June 2006
- May 2006
- April 2006
- March 2006
- February 2006
- January 2006
- December 2005
- November 2005
- October 2005
- September 2005
- August 2005
- July 2005
- June 2005
- May 2005
- April 2005
- March 2005
- February 2005
- November 2004
- October 2004
- January 1970
- December 1969
-
Meta
Category Archives: a’ Ghà idhealtachd
Bho Aachen gu Inbhir Theòrsa – Lèirmheas na Bliadhna #gàidhlig
‘S e bliadhna mhòr a bh’ ann an 2017 airson bloga Trèanaichean, Tramaichean is Tràilidhean. Nuair a thòisich mi am bloga bho chionn 5 bliadhna, b’ e an t-amas a bh’ agam a dhol air a h-uile rathad-iarainn ann an … Cum ort a leughadh → Continue reading
Posted in a' Chuimrigh, a' Ghà idhealtachd, Èirinn, busaichean-tràilidh, rathaidean-iarainn, rathaidean-iarainn dùinte, Rathaidean-iarainn glèidhte, Sasainn, tramaichean, trèanaichean Comments Off on Bho Aachen gu Inbhir Theòrsa – Lèirmheas na Bliadhna #gàidhlig
The Midnight Train to Georgemas – smaointean air loidhne a’ Chinn a Tuath #gàidhlig
Tha rathaidean-iarainn na h-Alba a’ sìor fhàs aig an àm seo leis a h-uile loidhne a’ sealltainn àrdachadh ann an àireamh an luchd-cleachdaidh bho bhliadhna gu bliadhna ach a-mhàin Loidhne na Gàidhealtachd a Tuath. Chan e a-mhàin nach eil na … Cum ort a leughadh → Continue reading
Posted in a' Ghà idhealtachd, Caledonian Sleeper, far north line, Gà idhlig, Inbhir Theòrsa, loidhne a' chinn a tuath, Loidhne na Gaidhealtachd a Tuath, rathaidean-iarainn, Thurso Comments Off on The Midnight Train to Georgemas – smaointean air loidhne a’ Chinn a Tuath #gàidhlig
Dòchas an aineolais (2) – turas gu Stèisean Inbhir Gàradh #gàidhlig @IFARlyMuseum
Air 7 Lùnastal, chaidh mi gu Stèisean Inbhir Gàradh. Bho chionn trì no ceithir bliadhna, cha robh mòran ri fhaicinn aig seann stèisean Inbhir Gàradh idir. Dhùin an stèisean do luchd-siubhail air ais ann an 1933 agus cha deach … Cum ort a leughadh → Continue reading
Posted in a' Ghà idhealtachd, Inbhir Garadh, Invergarry, Invergarry & Fort Augustus Railway, Invergarry Station project, Rathad-iarainn Inbhir Gàradh is Chille Chuimein, rathaidean-iarainn, rathaidean-iarainn dùinte, Rathaidean-iarainn glèidhte, trèanaichean Comments Off on Dòchas an aineolais (2) – turas gu Stèisean Inbhir Gàradh #gàidhlig @IFARlyMuseum
Dòchas an aineolais (1) – turas gu Stèisean Inbhir Gàradh #gàidhlig @IFARlyMuseum
Chan àbhaist dhomh a bhith ann an Stèisean Busaichean Bhochanan aig 6m ach sin far an robh mi Didòmhnaich sa chaidh. Agus abair gur e turas inntinneach a bh’ ann! Mhothaich mi an tòiseach gun robh bus ann gu Tír … Cum ort a leughadh → Continue reading
Posted in a' Ghà idhealtachd, Ath-fhosglaidhean, Invergarry, Invergarry & Fort Augustus Railway, Invergarry Station project, rathaidean-iarainn, rathaidean-iarainn dùinte, Rathaidean-iarainn glèidhte Comments Off on Dòchas an aineolais (1) – turas gu Stèisean Inbhir Gàradh #gàidhlig @IFARlyMuseum
Rathad-iarainn Inbhir Garadh is Cille Chuimein a-rithist #gàidhlig
Bidh mi a’ dol air turas gu Inbhir Garadh san Lùnastal gus faicinn na tha air fhàgail de Rathad-iarainn Inbhir Garadh is Cille Chuimein (1903-1946) Tha mi air mapa beag a dhèanamh de rathad-iarainn Inbhir Garadh is Cille Chuimein le … Cum ort a leughadh → Continue reading
Posted in a' Ghà idhealtachd, Cille Chuimein, Fort Augustus, Gà idhlig, Inbhir Garadh, Invergarry, mapaichean, rathaidean-iarainn dùinte Comments Off on Rathad-iarainn Inbhir Garadh is Cille Chuimein a-rithist #gàidhlig
Citylinking – smart thinking! Turas gu stèisean Inbhir Gàraidh 1 #Gàidhlig
Nuair a tha mi a’ dol air tursan gu rathaidean-iarainn glèidhte, bidh mi daonnan a’ dol ann air còmhdhal phoblach. Tha mi ag iarraidh a bhith uaine agus is fhèarr leam cothrom a bhith agam leughadh fhad’s a tha mi … Cum ort a leughadh → Continue reading
Posted in a' Ghà idhealtachd, Fort Augustus, Inbhir Garadh, Invergarry, railways, rathaidean-iarainn, rathaidean-iarainn dùinte, Rathaidean-iarainn glèidhte, trèanaichean Comments Off on Citylinking – smart thinking! Turas gu stèisean Inbhir Gàraidh 1 #Gàidhlig
Bho Thristan da Cunha do na h-Eileanan Tarsaing taobh drochaid Harry Potter #gàidhlig
Sgrìobh mi mun turas agam air loidhne na Gàidhealtachd an Iar bho chionn goirid. Bha mi a’ dèanamh air Sabhal Mòr Ostaig airson taisbeanadh le m’ obair agus chòrd e rium glan fhèin. Bha mi nam oileanach ann bho chionn … Cum ort a leughadh → Continue reading
Posted in a' Ghà idhealtachd, Ath-fhosglaidhean, Gà idhlig, Invergarry & Fort Augustus Railway, Loidhne na Gaidhealtachd an iar, Na h-Eileanan Tarsaing, rathaidean-iarainn, Rathaidean-iarainn glèidhte Comments Off on Bho Thristan da Cunha do na h-Eileanan Tarsaing taobh drochaid Harry Potter #gàidhlig
Trèana-caidil gu Gallaibh? #Gàidhlig #Gallaibh
Là na Gàidhlig sona a h-uile duine! Bha mi a’ coimhead air a’ Chaledonian Sleeper an seo bho chionn goirid. ‘S e seo an trèana-caidil no sleeper eadar Alba is Lunnainn. Sia latha san t-seachdain bidh trèanaichean a’ falbh à … Cum ort a leughadh → Continue reading
Posted in A' Chòrn, a' Ghà idhealtachd, Caithness, Caledonian Sleeper, Gallabh, HITRANS, Inbhir Nis, Inbhir Theòrsa, Inbhir Uige, Inverness, rathaidean-iarainn, sleeper, Thurso, trèanaichean, Wick Comments Off on Trèana-caidil gu Gallaibh? #Gàidhlig #Gallaibh
Jack Reacher ann am Malaig – turas dhan t-Sabhal Mhòr #gàidhlig
Bha mi air mo dhòigh glan nuair a dh’ainmich ScotRail bho chionn goirid gum biodh na tiocaidean Advance as saoire aca a’ dol sìos ann am pris gu £5 notaichean. Mar a thachair e, bha agam ri dol dhan Eilean … Cum ort a leughadh → Continue reading
Posted in a' Ghà idhealtachd, An Gearastan, eileanan, Fort William, Loidhne na Gaidhealtachd an iar, Malaig, Mallaig, Mallaig Extension, rathaidean-iarainn, ScotRail, West Highland Line Comments Off on Jack Reacher ann am Malaig – turas dhan t-Sabhal Mhòr #gàidhlig
The House on Haunted Hill – turas goirid air loidhne fhada #gaidhlig
Ma bhios tu ann an Stèisean Sràid na Banrighinn mu 08:21 agus mu 12:21, chì thu tòrr dhaoine neo-àbhaisteach a’ feitheimh ri trèana. An àite deiseachan neo jeans is lèintean-t, mar as trice, ‘s e waterproofs is bòtannan coiseachd a … Cum ort a leughadh → Continue reading
Posted in a' Ghà idhealtachd, Gà idhlig, Helensburgh Upper, Hill House, HLU, National Trust for scotland, rathaidean-iarainn, West Highland Line Comments Off on The House on Haunted Hill – turas goirid air loidhne fhada #gaidhlig


text:
- TIOTAL
- Leabhar-latha an t-seilg 's an iasgaich, duilleag 2
- EXTERNAL ID
- Z_CDT_25_MEP5989_1911GAME_002
- SGÌRE
- An t-Eilean Sgitheanach
- DEIT
- 1911
- LINN
- 1910an
- NEACH-FIOSRACHAIDH
- Leabharlann Chlann Dòmhnaill agus Taigh-tasgaidh nan Eilean
- AITHNEACHADH MAOINE
- 2629
- KEYWORDS
- ag iasgach
a' sealg
oighreachdan
bric
spòrs
leabhraichean latha
Leabhar latha na seilg 's an iasgaich air Oigreachd Chlann Dòmhnaill anns an Eilean Sgitheanach.
Tha an duilleag seo a' sealltainn an èisg a chaidh a ghlacadh eadar an 12mh dhen Ghiblean agus an 7mh dhen Ògmhìos 1911.Thathas a' mìneachadh càite agus cuin a chaidh an t-iasg a ghlacadh, cia mheud duine a bha anns a' chuideachd a bha ag iasgach, an seòrsa èisg a chaidh a ghlacadh (b'e bric a bha annta gu lèir an turas seo) agus cuideam an èisg. Bhathas cuideachd a' comharrachadh na h-aimsir.
Thàinig an làmh-sgrìobhainn seo à cruinneachadh ann an Leabharlann Chlann Dòmhnaill agus Taigh-tasgaidh nan Eilean, an t-Eilean Sgitheanach


text:
- TIOTAL
- Aithisg on 'Inverness Courier' mu thuras Prionnsa na Cuimrigh, duilleag 7
- EXTERNAL ID
- Z_GB232_D375_P052
- LINN
- 1930an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 4880
- KEYWORDS
- turasan rìoghail
Eideard VIII
Leigian Bhreatainn
Seo an t-seachdamh duilleag de dh'aithisg an 'Inverness Courier' mu thuras Eideird, Prionnsa na Cuimrigh gu Inbhir Nis air 26mh Ògmhios 1931.
An dèidh Deas-ghnàth na Saorsa, chaidh dìnnear oifigeil a chur air dòigh aig Taigh a' Bhaile. 'S ann an seo a bha geàrd onair on 4mh Bhuidheann-cath de Ghàidheil Chamshronaich na Ban-rìgh. Tha liosta ann den a h-uile duine a bha an làthair aig an dìnnear


text:
Mu dheidhinn Cearcall Còmhraidh Dhùn Èidinn
Cearcall Còmhraidh
An ath chearcall:
23mh Faoilteach, 2018
7.30 f - 9.00 f
Seòmraichean Naomh Anndrais
Ciad Làr
16 Sràid Anndrais a Tuath
Dùn Èideann
EH2 1HJ(faic air mapa)
Dìreach tionndaidh suas
£1.50 (a’chiad turas an-asgaidh)
Tha fàilte romhaibh uile!
Mu dheidhinn Cearcall Còmhraidh Dhùn Èidinn
Chaidh an Cearcall a chur air bhonn ann an 1964 le Joey Chaimbeul, fileantach a bha a’fuireach ann an Dùn Èideann, ach a bha à Calanais ann an Leòdhas. Bha i den bheachd gun gabhadh Gàidhlig ionnsachadh tro a bhith a’còmhradh. Ged a bha eòlaichean cànain teagmhach mu dheidhinn seo roghnaich Joey a dhol air adhart leis an smaoineas aice. A-nis,’s leth-chiad bliadhna air a dhol seachad bhon uair sin, tha an Cearcall Còmhraidh fhathast a’dol bho neart gu neart a’dearbhadh an smaoineas aig ‘Antaidh Joey’. Thòisich a’mhòr-chuid de na buill as fhaide a tha air a bhith an sàs, agus a tha air fileantas a ruigheachd, le glè bheag de Ghàidhlig no fiù’s gun facal fhèin agus ‘s e an Cearcall a bha aig teas-mheadhan an oideachadh.
Aig toiseach tòisichisdh cha robh structar de sheòrsa sam bith air a’ Chearcall ach beag air bheag chaidh a bhith a’coinneachadh gach seachdain a stèidheachadh leis an luchd-leanntainn dìleas. Anns na 1980an ghabh na buill Iosaph Wright agus Calum Camshron thairis ruith na bùidhne agus airson iomadh bliadhna bha àrd-iomhaigh aca ann a bhith a’ leasachadh a’ Chearcaill agus cultar na Gàidhlig san fharsaingeachd ann an Dùn Èideann. Fad ‘s a bha Iosaph toilichte a bhith air cùl gnothaich ag obair gu dicheallach air cùisean practaigeach bha Calum air beulaibh daoine agus ann an riochd ceannard na bùidhne. Bha treas ball, Rob MacÈòghainn,os cionn na luchd-toisichidh, airson dèanamh cinnteach gum faigheadh iad stiuireadh ann a bhith a’leasachadh na sgilean còmhraidh aca ann an Gàidhlig.
Nuair a dh’fhag Rob, airson barrachd ùine a chur seachad a’ teagasg clasaichean oidhche agus a’leasachadh cothroman còmhraidh taobh a-staigh na buidhne aige fhèin ann am Bathgate, ghabh Iain MacAoidh thairis an riochd aige mar oide luchd-tòisichidh. A bharrachd air an sin,chaidh aig Calum,mus do leig e dheth a dhreuchd aig aois mhòr,(89!),toirt air Iain aontachadh a dhol na cheannard air a’bhuidheann. Le Iain aig an stiùir tha an Cearcall air a dhol bho neart gu neart.
An-diugh tha buill a’Chearcaill à Dùn Èideann agus cuideachd a’siubhal à iomadh ceàrnaidh eile ann am Meadhan Alba, Dùn Phris agus Gall-Ghaidhealaibh agus fiù’s Inbhirpheotharain. Tha a’bhuidheann gu math fortanach gu bheil grunn fhileantaich, cuid aca le Gàidhlig mar cheud chànan, a’ frithealadh na buidhne gu cunbhalach. Tha e na bhuannachd mhòr dhan Chearcall gu bheil iad cho deònach suidhe aig bùird còmhla ri buill nach eil cho fileanta. Tha seo na chuideachadh mòr ann a bhith a’ toirt taic do, agus a’ brosnachadh Gàidhlig mar chànan beò sa bhaile agus thairis air crìochan a’ bhaile cuideachd.
Ar Comataidh
Ann an 2013, às dèidh do Chalum gluasad gu Jersey còmhla ri mhac agus a theaghlach, roghnaich a’bhuidheann atharrachaidhean rianachd a dhèanamh taobh a-staigh na buidhne fhèin. Chaidh luchd-dreuchd a thaghadh: Iain MacAoidh mar Cheann-suidhe, Iosaph Wright mar Ionmhasair, Morag NicGill mar Rùnaire, Lewis Mac a’Phearsain mar Manaidsear solarachd agus rèiteachadh ionadan coinnichidh. Thainig cuid de na h-atharrachaidhean an luib dìleab a dh’fhagadh aig a’ bhuidheann le Maighread Hay(Leitch mus do phòs i) nuair a chaochaill i. Ri linn a coibhneas tha an Cearcall a-nis air-loidhne le làrach-lìn agus duilleag Facebook dhaibh fhèin.
Seo agaibh an luchd-dreuchd aig an àm seo:
- President: Mark Newman
- Secretary: Finn Bell
- Treasurer: Calum Murray
- Manager: Lewis MacPherson


text:
Tha an geama Widelands ri fhaighinn sa Ghàidhlig a-nis
'S e geama ro-innleachd togail fìor-ama saor is open source a th' ann an Widelands le iomairtean aon-chluicheadair agus modh ioma-chluicheadair. Thug Settlers II™ (© Bluebyte) beachd air a' gheama seo dhuinn o thùs ach tha e mòran nas iom-fhillte is domhainn.Source: Fòram na Gàidhlig...
Air fhoillseachadh le: Fòram na Gàidhlig - Naidheachdan - DiCiadain, 8 dhen Ghearran, 2017
- Seann-naidheachdan
- Cuir bhòt! Geama ur ri fhaighinn sa Ghàidhlig: Tog lìonra giùlain le OpenTTD
'S e geama saoghail mas-fhìor stèidhichte air Transport Tycoon Deluxe a th' anns an OpenTTD. Togaidh tu lìonra dhe sheirbheisean bus, trèana, luing is plèana. Faodaidh tu ...Fòram na Gàidhlig - Naidheachdan - DiSathairne, 29 dhen Ògmhios, 2013
- Cuir bhòt! Geama ùr ri fhaighnn sa Ghàidhlig: Frogatto & Friends
Chaidh a' chiad geama "ùrlaran" or "ruith is leum" fhoillseachadh sa Ghàidhlig. Aig an aon àm, 's e geama tachartais ("adventure") a th' ann le sgeulachd tlachdmhor.Source: ...Fòram na Gàidhlig - Naidheachdan - DiarDaoin, 16 dhen Chèitean, 2013
- Cuir bhòt! Geama ùr: Megaglest
Chaidh geama ùr sa Ghàidhlig fhoillseachadh an-diugh. 'S e geama ro-innleachd fìor-ùine (Real Time Strategy Game) a th' ann am Megaglest. 'S urrainn dhut cnàmh-sgeulan no ...Fòram na Gàidhlig - Naidheachdan - DiarDaoin, 29 dhen t-Samhain, 2012


text:
Arlene "airson dealachadh"
Chuala a' chùis-lagha aig fear à Moireabh a tha fo chasaid gun mhort e a bhean ann an 1998 gun robh i a' dol a choinneachadh ri fear-lagha mu dheidhinn sgaradh-posaidh fhaighinn an latha a chaidh i a dhìth.
Chaidh Arlene Fhriseal, 33 aig ann robh dithis chloinne, a dhìth bho a dachaigh ann an Eiliginn anns a' Ghiblean 1998.
Tha Nat Friseal, 53, a' dol às àicheadh gun mhort e Arlene.
Thuirt caraid dhi nach robh Nat agus Arlene rèidh nuair a chaidh i a dhìth.
Bha Patricia Gauld ag ràdh gun robh coinneamh gu bhi aig Arlene le fear-lagha air an dearbh latha a chaidh i a dhìth is i airson bruidhinn mu dhèidhinn dealachadh.
Thuirt i cuideachd gun robh i ag iarraidh an taighe agus gum biodh a' chlann còmhla rithe fhèin.
Tha a' chùis, leis a' bhritheamh am Morair Bracadail, a' leantainn.


text:
- TIOTAL
- Siabann ann am bathair-thaigh
- EXTERNAL ID
- PAW22784A
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1957
- LINN
- 1950an
- CRUTHADAIR
- David Whyte Studio
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 21174
- KEYWORDS
- bathar-thaighean
stoc
Tha tòrr 'Rinso' (pùdar siabann) is siabann 'Knights Castile' air taobh chlì a' bhathar-thaigh seo, ach am bheil fios aig duine dè th' air an taobh dheis? Tha fios againn gur e Batchelors a rinn e is gu bheil e 'picnic size', ach chan eil fios againn air dad eile. Tha sinn den bheachd gur ann air fearann-gnìomhachais an Raoin Rèidh ann an Inbhir Nis a bha e
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive